Prijem za studente prve godine Fakulteta tehničkih nauka\nPrijem za studente prve godine Fakulteta tehničkih nauka Univerziteta u Novom Sadu održan je danas na Trgu Dositeja Obradovića.\nPored prikladnog programa, kao i upoznavanja sa upravom i rukovodiocima FTN-a, kao i studentskim organizacijama FTN-a, brucošima su se obratili i predstavnici Grada i AP Vojvodine, predsednik Skupštine Grada Novog Sada Zdravko Jelušić i pokrajinski sekretar za visoko obrazovanje i naučnoistraživačku delatnost Zoran Milošević.\n"Fakultet >> Pročitaj celu vest na sajtu Radio Televizija Vojvodine << tehničkih nauka školuje buduće tehnokrate. Malo je poznate da je prvi tehnokrata izmislio točak, a danas su tehnokrate dovele do toga da turizam u vasioni postaje stvarnost. Novi Sad može sa ponosom da kaže da ima ovaj fakultet. Siguran sam da svi oni koji završe Fakultet tehničkih nauka imaju osiguranu budućnost", poručio je Jelušić.\nOn je dodao da je najvažnije za studente da se steknu određena znanja, ali i iskustvo. Jer, "znanje i iskustvo pojedincu daju moć i snagu da zadovolji svoje egzistencijalne potrebe i da doprinese društvenoj zajednici koja ga je školovala".\n"Uloga fakulteta jeste mesto kreiranja esencije jednog društva. Ljudi koji završavaju fakultete pokazuju da su sposobni da organizuju svoje vreme i sebe, da bi sutra mogli da organizuju ljude oko sebe i pravili ovaj svet boljim", zaključio je predsednik novosadskog parlamenta.\nPokrajinski sekretar za visoko obrazovanje i naučnoistraživačku delatnost Zoran Milošević kazao je da su mladi ljudi odabrali pravi fakultet.\n"To je mesto gde se susreće nauka i visoko obrazovanje i privreda. Ovi mladi ljudi su poklonili svoje poverenje i mogu računati da će dobiti najbolja znanja. Ova znanja su vidljiva i u privrednom razvoju Srbije. Mladi su birali jednu izvesnu sudbinu, da budu deo procesa promena i da u svakom od segmenata koji se ovde razvija budu stvarni potencijal razvoja u kompanijama", rekao je Milošević.\nDekan FTN-a Rade Doroslovački precizirao je da je oko 2.500 studenata upisalo prvu godinu, potvrdivši da je Fakultet tehničkih nauka jedan od retkih fakulteta gde se broj studenata još uvek ne smanjuje.\n"To je znak da smo dobar fakultet i da deca uče ono što vole. Na većini naših studijskih programa je situacija takva da čim student završi fakultet, ima posao", Doroslovački.\nBrucoše je pozdravio i odlazeći rektor Univerziteta u Novom Sadu Dušan Nikolić, poručivši novim studentima da su "napravili pravi životni izbor".\n"Od danas i zvanično postajete članovi jedne velike i moćne akademske zajednice koju čini blizu 52 hiljade studenata, 5.000 zaposlenih profesora, asistenata, istraživača i onih koji nas podržavaju u aktivnostima na 14 fakulteta i tri instituta u četiri univerzitetska grada. Ovo je institucija koja otvara mnoge mogućnosti, institucija koja je povezana sa velikim brojem univerziteta u svetu i to ne bez razloga", podvukao je Nikolić.


Bojan K. 18. oktobra 2012., 20:16 5.2k Views\nGrađevinska akademija u Krnjači\nCentar za obučavanje građevinara napravljen je u Krnjači, sa odgovarajućim učionicama i smeštajem za 650 ljudi, i već je organizovano nekoliko kurseva.\nObuku sprovodi grupa od 12 trenera, sastavljena od građevinskih stručnjaka i vrhunskih majstora, u saradnji sa građevinskim školama i fakultetima.\nGrađevinski centar „Consseco Dom“, koji obučava građevinare u okviru projekta „Građevinska akademija“, pripremio je stručne priručnike za zidare, tesare i armirače kako bi se na ovim prostorima unapredile stručne veštine i znanja tih majstora.\nCilj programa je da se unaprede znanja o novim tehnologijama i materijalima u građevinarstvu, a u skladu sa standardima građenja u Evropskoj Uniji. Centar je koncipiran za edukaciju radnika iz cele Srbije.\nU toku edukacije, moguć je smeštaj i ishrana radnika, budući da u Krnjači raspolažemo sa adekvatnim smeštajnim kapacitetima, kao i pratećom infrastukturom za predavanja, demonstracije i praktičan rad.\nPored obrazovanja za zanatska zanimanja, u okviru Centra će se organizovati i drugi seminari, prezentacije i kursevi permanentnog obrazovanja za poslovođe, šefove gradilišta i inženjere, po konceptu prioritetne aktuelnosti i interesa.\nCentar će po principu permanentne edukacije vršiti osposobljavanje i dokvalifikacije za građevinska zanimanja, a prevashodno za sledeća:\nPriručnici za ostale građevinske zanatske struke su u fazi izrade – rekao je predsednik UO građevinskog preduzeća „Dom“ Spasoje Tuševljak.\nProjekat „Građevinske akademije“ juče su podržali i Savez samostalnih sindikata Srbije i Ujedinjeni granski sindikati „Nezavisnost“, čiji su predstavnici potpisali memorandum sa učesnicima projekta.\nTuševljak je kazao da se za taj projekat posebno interesuju zemlje nemačkog govornog područja, ali i Rusija, gde radi puno naših građevinara.\nDirektorka Uprave za bezbednost i zdravlje na radu Vera Božić Trefalt je kazala da će to ministarstvo nastaviti da podržava „Građevinsku akademiju“ kako bi bilo što manje povređenih i stradalih na gradilištima.\nProjekat „Građevinska akademija“ pomogla je finansijski Austrijska razvojna agencija ADA (Austrian Development Agency), uz učešće firme „Porr GmbH“ i nekoliko drugih partnera iz Austrije. Taj projekat se realizuje u Srbiji, Hrvatskoj i Bosni i Hercegovini.\nPrethodna objava I Borča ima svog Novaka\nSledeća objava Ko je sledeći?…Marej


Politika - datum: 2019-01-03 POSLANICI EVROPSKOG PARLAMENTA PISALI JOHANESU HANU ZBOG KRIJUMČARENJA U CRNOJ GORI\nJohanes Han u Evropskom parlamentu Šverc preko Bara koči put ka EU Pitanje nezakonite trgovine duvanskim proizvodima iz Crne Gore aktuelizovali su slovački poslanik Eduard Kukan, Ana Gomeš iz Portugala i poslanik iz Švedske Saraja Post, tražeći da EU reaguje i spriječi šverc i jačanje kriminalnih mreža\nPoslanici Evropskog parlamenta (EP) zatražili su da se komesar za politiku evropskog susjedstva i pregovore o proširenju EU Johanes Han izjasni u vezi sa navodima o krijumčarenju duvanskih proizvoda iz Crne Gore ka zemljama Evropske unije. Pitanja su evropskom komesaru poslata nedavno, a formalno ih je postavila član Evropskog parlamenta Ana Gomeš iz Portugala.\nOsim nje, pitanje nezakonite trgovine duvanskim proizvodima iz Crne Gore aktuelizovali su, kroz amandmane na rezoluciju EP, i slovački poslanik Eduard Kukan i poslanik iz Švedske Saraja Post, tražeći da EU reaguje i spriječi šverc i jačanje kriminalnih mreža.\nPrema tekstu poslaničkog pitanja dostavljenom evropskom komesaru od Ane Gomeš, izvještaj Evropske komisije za Crnu Goru za ovu godinu ukazuje na kontinuirana pitanja u vezi sa ilegalnim prometom duvanskih proizvoda, koji ulaze u EU iz zone slobodne trgovine u Luci Bar, i saradnje sa crnogorskom carinom i specijalnom EU institucijom OLAF u vezi sa tim pitanjima.\nPoslanici su naveli da izvještaji medija potvrđuju kako je Vlada Crne Gore tokom 2017. godine odobrila i formiranje nove zone slobodne trgovine u Podgorici (Slobodne carinske zone Novog duvanskog kombinata).\n– Zona slobodne trgovine u Podgorici je još više zabrinjavajuća jer sadrži fabriku cigareta, koja je navodno započela proizvodnju krajem maja 2018. godine. Ovi događaji predstavljaju novu prijetnju koja bi mogla dovesti do povećanja broja cigareta koje se krijumčare u EU iz Crne Gore – navodi se u pitanjima evropskih poslanika evropskom komesaru.\nPitaju i može li Evropska komisija (EK) potvrditi da je svjesna uspostavljanja nove zone slobodne trgovine u Podgorici.\n– Da li se mogu dati detalji o mjerama koje se namjeravaju preduzeti sa crnogorskim vlastima kako bi se uspostavile adekvatne kontrole protoka proizvoda iz nove fabrike cigareta u novoj zoni slobodne trgovine u Podgorici? Kako će nezakonita trgovina duvanskim proizvodima biti tretirana u kontekstu pristupnih pregovora o kandidaturi Crne Gore za pridruživanje EU – neka su od poslaničkih pitanja na koja bi trebalo da odgovori komesar Han.\nJoš krajem aprila prošle godine „Dan” je objavio da su predstavnici Evropske kancelarije za suzbijanje prevara (OLAF) i Evropskog ekonomskog i socijalnog komiteta (EESC) zabrinuti zbog pravljenja Slobodne carinske zone Novog duvanskog kombinata (NDKP) u Podgorici. Oni su izrazili bojazan da se ta novoformirana zona slobodne trgovine, koju je u avgustu pretprošle godine osnovala vlada premijera Duška Markovića, koristi za zaobilaženje poreza i kontrole proizvoda i da je eksploatišu organizovane kriminalne grupe za šverc cigareta i duvana i tako stiču korist. To je konstatovano, između ostalog, u tekstu portala „Euroaktiv”, koji se bavi evropskim politikama, a koji je prenio „Dan”.\nU dokumentaciji koju je ranije dostavila Mreža za afirmaciju nevladinog sektora (MANS) može se vidjeti da je Vlada 24. avgusta 2017. godine dala saglasnost da se osnuje slobodna zona Novog duvanskog kombinata u Podgorici. Radi se o slobodnoj zoni površine oko 30.000 metara kvadratnih. U tekstu „Euroaktiva” navode se brojni problemi i nezakonitosti u vezi slobodne zone, čije je osnivanje potpisao premijer Duško Marković.\n– Kreatori politike Evropske unije (EU) plaše se da se zone slobodne trgovine, poput Slobodne zone Novog duvanskog kombinata (NDKP) u Podgorici, koriste kako bi se zaobišlo regulisanje poreza i proizvoda – piše portal „Euroaktiv”.\nNa konferenciji koju je organizovao OLAF i EESC, održanoj 23. marta ove godine, socijalistički poslanik Gils Pargneauk rekao je da „Zone slobodne trgovine treba da budu podignute prema standardima EU, jer ih eksploatišu organizovane kriminalne grupe kako bi imali koristi od slabe regulacije”. M.V.\nŠverc cigareta iz Luke Bar za tri godine Evropsku uniju „koštao” je oko 70 miliona eura, navedeno je u izvještaju Evropske kancelarije za suzbijanje prevara (OLAF) za 2017. godinu. Istražitelji iz OLAF-a u godišnjem izvještaju posebnu pažnju posvetili su upravo švercu iz Crne Gore, zbog kojeg milionske štete ima više država.


Kompanija Audi odložila je promociju svog električnog crossover modela E-Tron, čija premijera je bila zakazana za 30. avgust, nakon što je uhapšen izvršni direktor ove kompanije Rupert Stadler. U Audiju su namjeravali da ovaj model...\nRS Q8 pokretaće hibridni motor sa Panamere?\nNakon što je predstavljen novi Audi Q8 sada se očekuje premijera njegove performantnije verzije odnosno modela Audi RS Q8. Prema još nepotvrđenim informacijama model RS Q8 će posjedovati četvorolitarski V8 twin-turbo agregat koji se...\nNjemačka vlada odobrila je kompanijama Audi i Airbus da testiraju prototipe letećih taksija. Ove dvije kompanije su već predstavile koncept letećeg automobila sa dva sjedišta koji svojim izgledom podsjeća na dron. „Leteći taksiji više nisu pojam naučne...\nIzrađen snažniji Audi RS3 Sedan\nKompanija ABT nakon što je privukla pažnju sa tjuniranim modelom Audi RS3 Sportback početkom ove godine slične izmjene uradili su na tom modelu ali u sedan varijanti. Njegov petocilindrični agregat radne zapremine 2,5 litara sada razvija...


• Nema licitacija zemlje koju obrađuju Graničar i Šantić (17)\nOko pet hiljada hektara obradive zemlje, koja je data na upravljanje poljoprivrednim preduzećima u restruktuiranju, biće izuzeto sa predstojećih licitacija - ukratko bi glasio izveštaj sa poslednje sednice Socijalno-ekonomskog saveta Grada Sombora. Inače, ove godine potencijalnim zakupcima biće ponuđeno osam hiljada hektara državnih oranica na našoj teritoriji.\n- Na 21. sednici Socijalno-ekonomskog saveta grada Sombora govorilo se o realizaciji saglasnosti Ministarstva poljoprivrede, šumarstva i vodoprivrede na Program zaštite, uređenja i korišćenja zemljišta u družavnoj svojini za 2013. godinu, odnosno delu programa koji se odnosi na zemljište koje su u skladu sa preporukom Vlade Srbije iz 2010. godine obrađivala poljoprivredna preduzeća u restrukturiranju „Graničar” Gakovo i Aleksa Šantić. Ministarstvo poljoprivrede je, prema rečima Slobodana Kosanovića, šefa Službe za poljoprivredu Gradske uprave grada Sombora, dalo delimičnu saglasnost na Program zaštite, uređenja i korišćenja poljoprivrednog zemljišta, odnosno nije dalo saglasnost na deo koji se odnosi na izuzimanje iz Programa državnog zemljišta koje obrađuju Graničar i Aleksa Šantić. S obzirom da u lokalnoj samoupravi postoji jedinstvo, odnosno saglasnost da je potrebno i u narednom periodu izuzeti iz licitacije državno zemljište koje je dato na korišćenje ovim preduzećima, zaključeno je da je potrebno uputiti zahteve nadležnim državnim organima u kojima se zahteva da uvaže mišljenje lokalne samouprave. Predstavnici preduzeća, direktor Graničara, Rajko Martić i Aleksandar Marotić, direktor Aleksa Šantića, naveli su da je zemljište već obrađeno i zasejano, te da bi pretrpeli štetu ukoliko bi to zemljište bilo dato na licitaciju. Vladislav Kronić, načelnik Odeljenja za privredu Gradske uprave, je kazao da bi bila „velika katastrofa da se navedeno zemljišta licitira” - piše u saopštenju županijske službe za informisanje.\nČlanovi SES-a usvojili su zaključak da se Ministarstvu poljoprivrede, šumarstva i vodoprivrede, te Upravi za poljoprivredno zemljište uputi zaključak u kojem se zahteva da se državno zemljište ostavi na korišćenje poljoprivrednim preduzećima „Graničar” i „Aleksa Šantić”, te da se zatraži prijem kod direktora Uprave za poljoprivredno zemljište i nadležnih Ministarstava.\nsavamajstor @ Uto, 17.12.2013. 16:59\nad aleksa šantić ad graničar aleksa šantić aleksandar marotić gakovo ministarstvo poljoprivrede šumarstva i vodoprivrede poljoprivreda rajko martić sela socijalno ekonomski savet sombor


Dan online - Sport: Datome pauzira tri nedjelje - 2017-03-23\nSport NOVI PROBLEMI ZA FENERBAHČE PRED DUEL SA ANADOLU EFESOM Datome pauzira tri nedjelje\nVeć danas će se u istanbulskom derbiju 28. kola Evrolige sastati Anadolu Efes i Fenerbahče, a uloga favorita pripada Obradovićevim izabranicima. Kako zbog dobre forme Efesa (šest pobjeda u poslednjih sedam kola), tako i zbog vrlo nepovoljnog zdravstvenog biltena u timu Željka Obradovića. Osim ranije povrijeđenih Kostasa Slukasa (operisao koljeno) i Bogdana Bogdanovića (skočni zglob), trofejni trener u narednom periodu neće moći da računa ni na Luiđija Datomea. On je u duelu sa Makabijem povrijedio rame i predstoji mu pauza od tri nedjelje. Bez ove trojice igrača, sa Diksonom kao glavnim organizatorom igre, Fenerbahče ne liči na ekipu koja bi trebalo da se bori za titulu prvaka Evrope i lako bi moglo da se desi da ga Baskonija (ima pobjedu manje i međusobni skor 2-0) već u četvrtak uveče potisne sa četvrtog mjesta na tabeli.


Poljoprivredni proizvođači oslobođeni fiskalizacije – Portal NAŠE SELO\nPovodom uvođenja novog modela fiskalizacije čija je primena obavezna od 1. maja 2022. godine, Ministarstvo finansija još jednom je saopštilo da su od te obaveze oslobođeni poljoprivredni proizvođači koji svoje proizvode prodaju na pijačnim tezgama, ukoliko nisu registrovani kao preduzetnici kod Agencije za privredne registre.\n“Za razliku od navedene kategorije poljoprivrednih proizvođača, posebno ukazujemo na to da obavezu fiskalizacije imaju lica (obveznici fiskalizacije) koji se bave preprodajom robe na pijačnim tezgama, a sa ciljem suzbijanja sive ekonomije i onemogućavanja nelojalne konkurencije koja zbog takvog načina poslovanja postoji na tržištu”, navode u resornom ministarstvu.\nKako napominju, predstavnici Ministarstva finansija mesecima unazad kontinuirano u kontaktu sa predstavnicima lica koja obavljaju delatnost na pijacima, kao i da je deo ovih lica koja se bave preprodajom robe već prijavio poslovni prostor koji se nalazi na pijaci, i po tom osnovu ostvario pravo na subvenciju za kupovinu novih fiskalnih uređaja.\nMinistarstvo finansija pozvalo je još jednom sve obveznike fiskalizacije da se prijave za subvencije i da što pre pređu na novi model, te da ne čekaju poslednji rok, koji ističe 30. aprila 2022. godine.\nTagged fiskalizacija, poljoprivrednici, zkon\nFestival šumadijskih vina održaće se po sedmi put 12. i 13. juna u Topoli, saopštio je Savez vinara i vinogradara Srbije. U cilju promocije kvaliteta vina koja se danas proizvode u Šumadiji, Udruženje vinara Šumadije je sredinom juna 2014. godine organizovalo 1. festival šumadijskih vina. To je bio jedini sajam u regionu na kome se […]\nnedelja, 27. decembra 2020. Ministar poljoprivrede, šumarstva i vodoprivrede Branislav Nedimović izjavio je dana s gostujući na RTS da je naša poljoprivreda u ovoj godini zabeležila rast od pet odsto u odnosu na 2019. koja je već bila rekordna. Nedimović je u izjavi za Radio-televiziju Srbije istakao da će poljoprivreda činiti znatan deo bruto domaćeg […]\nPosted on November 12, 2021 November 12, 2021 Author Sonja Cvetković\nMinistarstvo trgovine, turizma i telekomunikacija raspisuje javni poziv za dodelu subvencija za podršku radu turističkih agencija organizatora turističkih putovanja zbog poteškoća u poslovanju prouzrokovanih epidemijom bolesti COVID-19 izazvane virusom SARS-CoV-2. Subvencije koje se dodeljuju predviđene su za pokriće troškova u vezi obezbeđenja garancije putovanja. Isplata subvencija će se vršiti u zavisnosti od kategorije lecence i to […]


(Bez)dan Evrope – BiGportal.ba\nDugo očekivani razgovori o reformi EU su se razvodnili a njena politika, i unutrašnja i spoljna, dezorijentisana je i marginalizovana\nUoči 14. godišnjice tzv. „prvog i poslednjeg velikog ulaska u EU“, političari i mediji su sa skepsom sumirali rezultate tog „podviga“ kroz prizmu činjenice da su se i francuski predsednik Emanuel Makron i nemačka kancelarka Angela Merkel krajem aprila smenjivali u Vašingtonu, ali su se kući vratili praznih šaka po pitanju svega što su pokušali da isposluju za EU.\nZABORAVLjENI OPTIMIZAM Pre 14 godina bilo je sasvim drugačije – tada je 1. maj u bezmalo polovini država sadašnje Evropske unije slavljen pompezno, euforično, nadahnuto; sve je prštalo od vatrometa i fanfara, nizali su se govornici, šampanjac je tekao u potocima… Ništa od toga nije bilo u čast Praznika rada, već zbog „velikog proširenja“ jer je tog dana deo Unije postalo 10 novih članica, mahom država iz nekadašnjeg Istočnog bloka, od Poljske, preko tri baltičke države, Češke i Slovačke, do Mađarske. Plus Slovenija, Kipar i Malta. Te „pridošlice“ su 2004. ušle u sastav do tada petnaestočlane Unije.\n„Bilo je to vreme za veselje i optimizam, a danas je EU još veća, ali mnogo manje optimistična“, sumorno je najavila godišnjicu komentatorka državne slovenačke televizije četiri dana ranije, uz uzdah jer „Britanci narednog proleća napuštaju EU“. Sumornu sliku, pre deceniju i po bajkovite a danas sve otužnije EU, upotpunila je napomenom da „na vrata Unije ipak kucaju balkanske države i Turska“. A hoće li ući? Nema bojazni, jer je „predsednik Evropske komisije Žan-Klod Junker potvrdio da proširenja neće biti dok ne budu rešeni svi sporovi između (balkanskih) država“.\nKONCESIJE NEMAČKOJ Na sam dan praznika, gradove širom Unije potresale su sindikalne, ponegde ratoborne demonstracije i protesti zbog gušenja radničkih prava. U Sloveniji, koja je do prošle godine opevala 1. maj isključivo kao datum svog ulaska u Uniju (što je levica tumačila kao ujdurmu desnice kako bi izbrisala prethodnu, „socijalističku i radničku istoriju“ tog datuma), ovogodišnji praznik protekao je u znaku prvomajskog uranka i protesta jer je sve više zaposlenih radi za primanja koja ih guraju pod granicu siromaštva. Pesimizam nije jenjao ni uoči 9. maja koji države Unije poslednjih decenija slave kao rođendan EU jer je na taj dan 1950. godine tadašnji francuski ministar spoljnih poslova Robert Šuman obelodanio predlog novog organizovanja Evrope, što se smatra zametkom današnje Evropske unije. Simbolično, 9. maj, obeležavan kao Dan pobede nad fašizmom u Drugom svetskom ratu, pretvoren je na radost Nemačke u Dan Evrope, sve kako bi se u ime mira i stabilnosti – zakopale stare rane.\nTRAMPOVI UDARCI Ove godine, međutim, nema baš razloga za veselje – dugo očekivani razgovori o reformi EU su se razvodnili a njena politika, i unutrašnja i spoljna, dezorijentisana je i marginalizovana, što se videlo i 8. maja uveče, čim je američki predsednik Donald Tramp obznanio da Ameriku povlači iz nuklearnog sporazuma sa Iranom. I sve to uprkos nedavnim naporima francuskog predsednika i nemačke kancelarke, koji su Trampu oboje došli na noge da ga ubede da Uniju izuzme od najavljenih američkih carina i da ne odustane od nuklearnog sporazuma sa Iranom. Propali su na celom frontu – Tramp je sporazum sa Iranom nazvao „suštinski manjkavim“ i „užasnim, jednostranim sporazumom zasnovanim na lažima“, a odluku o carinama na uvoz čelika i aluminijuma iz EU odložio za samo mesec dana. Istovremeno je od carina trajno izuzeo Brazil, Australiju i Argentinu. Ali ne i EU.\nTako su u trenu iščilela sva navodna postignuća posete, ne samo supružnika Makron nego i nemačke kancelarke Beloj kući. Trampova politika America first (prvo Amerika) sada je demonstrirana tako da svetu pokaže koliko je EU, narodski rečeno, poslednja rupa na svirali. U Briselu uvređeno kažu da neće pregovarati pod pretnjom ucena, a ukoliko SAD ne odustanu od carina, onda će povući kontramere kako bi Uniju odbranili od Trampovog protekcionizma. Francuski predsednik Emanuel Makron pokušao je da spase obraz pa je već u utorak uveče na Trampovu izjavu reagovao tvitom da njegova zemlja, uz Nemačku i Veliku Britaniju, žali zbog odluke američkog predsednika: „Zajedno ćemo raditi da bismo proširili saradnju povodom nuklearnih i balističkih aktivnosti, raketnog naoružanja i mira, naročito u Siriji, Jemenu i Iraku.“ Makron je na tu temu razgovarao sa britanskom i nemačkom koleginicom i upozorio da je u opasnosti sistem neširenja nuklearnog oružja.\nŠAMAR MEĐUNARODNOM PRAVU Evropska unija će, tvrdi „Juronjuz“, uprkos Trampovoj odluci ostati u nuklearnom sporazumu sa Iranom, a visoka predstavnica EU za spoljnu politiku Federika Mogerini, kako javlja „Rojters“, izražava „posebnu zabrinutost zbog najave novih (američkih) sankcija“ Iranu i poništavanja sporazuma koji su svetske sile na čelu sa prethodnom američkom (Obaminom) administracijom postigle sa Teheranom 2015. godine.\nČelnici EU odavno nisu bili tako usaglašeni oko neke odluke, a među najradikalnijim u osudi Trampovog poteza je profesor međunarodnog prava i predsednik slovenačkog parlamenta Milan Brglez. On je Trampovu odluku ocenio kao šamar međunarodnom pravu. „Radi se o teškom udarcu vladavini međunarodnog prava“, upozorio je Brglez i dodao da „formalizovan izlazak (SAD), koji bi pred istekom otkaznog roka pratilo ponovno uvođenje američkih sankcija protiv Irana, znači jasno i očito kršenje Bečke konvencije o pravu međunarodnih ugovora, kao i opšteg običajnog međunarodnog prava“.\nPUKOTINE U RAJU Jesu Trampovi onomad kraljevski ugostili Makronove, pir je trajao čak tri dana, jesu se dvojica predsednika nežno držala za ruke i neštedimice izmenjivala neobična rukovanja, poljupce i komplimente pred predstavnicima sedme sile… Jeste Melanija pripremila državničku večeru svu u zlatu i pozlatama, a Donald pred kamerama čistio perut sa Emanuelove kragne ne bi li Francuz bio „još savršeniji, što ionako jeste“. A onda, čim su se Makronovi vratili u Pariz, u Vašingtonu se obrela nemačka kancelarka Angela Merkel, sa više-manje istim zadatkom i ciljevima kao prethodno francuski predsednik.\nI dok je Makron dopustio medijima da pozitivno spekulišu o njegovom uspehu da ubedi Trampa da ne uvodi Uniji carine a Iranu sankcije, pragmatična Merkelova nije bila raspoložena za tu vrstu egzibicionizma. Novinarima je na konkretna pitanja odgovarala neodređeno, ili da će o tom i tom „teškom pitanju odlučiti – predsednik“. Tramp ju je sa svog dela podijuma izazivački posmatrao naslonjen na pult, nadmeno primećujući da će o navedenim temama on, lično, odlučivati. Istina, ovaj put nije bilo grotesknih scena kao prilikom prve kancelarkine posete Trampu, kada ju je pred novinarima ignorisao i oglušio se i o predlog da se rukuju.\nEkspertima za „govor tela“, ipak, ni sada nije promakao jaz između „toplih reči“ i hladnih dela dvoje državnika. Suzan Konstantin, ekspert koja sprovodi obuku u američkom Ministarstvu odbrane, ukazala je na tenzije između Merkelove i Trampa: „Predsednik reflektuje kombinaciju razočaranja, besa i odvratnosti; uglovi njegovih usta su okrenuti nadole i čini se kao da se duboko zamislio; s druge strane, Merkelova deluje bespomoćno i odbačeno dok gleda mimo njega.“\nA koliko je veliki kontrast između Trampa kao domaćina francuskog predsedničkog para i Trampa kao domaćina Angele Merkel, razotkrio je – tviter. Tviteraši su se složili da Merkelova i Tramp ostavljaju utisak da se ne podnose iz dna duše. A onda je usledio šok – fotografija koju je objavila grupa mladih koji su se slučajno našli na pravom mestu u pravo vreme, u lokalnoj zalogajnici „J. Paul’s“ u vašingtonskom kvartu Džordžtaun. Tamo su naleteli na nemačku kancelarku. Grupni selfi nije izostao, pa je Merkelova ovekovečena uz ostatke „pučkog obeda“; to je hamburger sa čedar kačkavaljem i slaninom, uz pečen krompir kao prilog. Nije nedostajala ni čaša vina, ali ni sivi pino joj (ako je suditi prema slici) nije popravio raspoloženje. Što nije ni čudno – Makron je samo nekoliko dana ranije dočekan plotunom iz 21 puške, obaška sve ostale bahanalije… Zato je javnost širom EU bila zatečena ponižavajućim Trampovim odnosom prema kancelarki ne samo vodeće EU države nego i liderkom najjače evropske ekonomije.\nPUSTI SNOVI Striptiz neobičnih odnosa između vodećih svetskih političara skresao je i očekivanja da bi tandem Makron–Merkel mogao da pokrene a kamoli sprovede radikalne reforme koje bi pomogle opstanak EU. Do sada se činilo da promene unutar EU može da pokrene i isposluje upravo Emanuel Makron koji je još u predizbornoj kampanji obećao niz inicijativa i viziju – kuda bi poveo EU. On je još prošlog septembra izneo plan za tešnje finansijsko povezivanje posebno u zoni evra, kao i da EU treba da ima zajednički budžet i finansijskog ministra, poput Mogerinijeve koja je zadužena da krmari spoljnom politikom Unije. Dugo se čekalo na Makronovog partnera za taj podvig, tačnije da u Berlinu sastave vladu. Ali sada Nemačka ima vladu, ali ne i elan za produbljivanje saradnje unutar dela država EU, što je Makronova namera.\nA kako u Nemačkoj vide budućnost EU? Helmut Kol je svojevremeno hvalio Makrona kao prvog političara koji je u evropsku politiku ušao sa ciljem da je poveže. A onda je Makron predložio čvršću saradnju samo između država evrozone, uz obaveznu zajedničku kasu i zajedničkog finansijskog ministra. U Berlinu su se oglušili o njegove revolucionarne ideje. Do sada se, uprkos nestabilnoj Italiji, bregzitu, problemima Španije sa Katalonijom, međusobicama Slovenije i Hrvatske, bliskoistočnim izbeglicama – verovalo da su Francuska i Nemačka jedine dve države koje bi mogle da poguraju evropski projekat i zaštite ga od sve jačih evropskih nacionalizama. A onda je isplivalo na videlo da, dok Makron propagira čvršću ruku i reformu evropskih institucija tako što bi se latio temelja delovanja EU i menjao ih, iz Nemačke stižu puke opaske na temu para i oduzetih nadležnosti nacionalne države. Razlike su očite – za Merkelovu nije problem povezivanje tržišta, a dok Makron propagira brzinu u pogledu sprovođenja reformi, ona ih smešta u „nešto udaljeniju budućnost“, nikako blisku. Kritičari u Makronu više ne vide zastupnika „bogatih“ već „veoma bogatih“, još naročito otkako od kancelarke nije uspeo da iskamči nikakve koncesije u prilog svojih stremljenja da pomoću „država koje to žele“ (a pre svega Nemačke) pokrene EU iz mrtvila, makar po cenu da ostale EU države „ostanu pozadi“ ili čak napuste Uniju.\nMerkelova, za razliku od Makrona, ne želi da se Unija smanji, ali ni da prepusti lidersku poziciju Makronovoj Francuskoj, već se zalaže za konsenzus sa svim državama članicama Unije. Makron bi da Mađarska i Poljska budu kažnjene jer se nisu pokorile kursu Unije, dok je Merkelova protiv. Analitičari ocenjuju da su oboje u cajtnotu, jer se juna sastaje vrh čitave EU, pa imaju malo vremena da nađu kompromis, što je možda poslednja šansa da se projekat EU očuva ili oživi.\n„Junker je rekao da nema ništa od eventualnog proširenja, iako su države Zapadnog Balkana sledeće na redu, sve dok ne budu rešeni svi sporovi između država na toj teritoriji“, javila je TV Slovenija povodom obeležavanja Dana Evrope, uz napomenu da je u tim državama (apostrofirane su Srbija i Crna Gora) elan za ulazak u EU jako splasnuo, a nema više ni iluzija da bi put u EU mogao da im donese očekivani boljitak, obaška što nema nade da bi „moglo da dođe do brzog članstva u EU, pri čemu se 2025. godina sada čini kao apsolutno preoptimistična“.\nU tom kontekstu je, ilustracije radi, navedeno da se predsednik Srbije Aleksandar Vučić (tokom nedavnog sastanka inicijative Brdo-Brioni održanog u Skoplju) zapitao ko je pomogao na putu u EU i potom objasnio da bi lakše nabrojao ko sve sabotira ulazak Srbije, nego ko pomaže. Izveštač dodaje da je kod građana spomenutih zemalja kandidata uvreženo mišljenje da će se EU raspasti dok Srbija stigne na red za eventualni ulazak. Sve to je začinjeno činjenicom da EU napušta Britanija, pa se Unija krnji, bez perspektive proširenja, što sve izgleda dosta beznadno u poređenju sa 1. majem 2004. kada je primljeno 10 novih država. Ni ostale članice EU, naglašava TV Slovenija, ne pokazuju oduševljenje da se Unija ponovo proširi i to na države Zapadnog Balkana; „kontraargument takvom stavu je jedino strah Brisela da bi prazninu mogli da iskoriste drugi, pre svega Turska, Rusija i Kina“.\nZA ROĐENDAN – SVE BEDNIJA EU\nEvropska unija se obavezala akcionim planom da će do 2020. godine izvući svoje stanovništvo iz ralja siromaštva. Da je plan nerealan, otkrio je dokumentarac „Siromašna Evropa“, emitovan u predvečerje Dana Evrope, a u kome eksperti traže uzroke – zašto siromaštvo i socijalna isključenost pogađaju već svakog četvrtog građanina EU. Dokumentarac otkriva da srednji sloj neumitno izumire unutar EU, kao i da je sve više siromašne dece ali i zaposlenih čije su nadnice tako mizerne da ne samo da ne dopuštaju dostojnu egzistenciju nego uništavaju ljudsko dostojanstvo i svaku nadu u bolju budućnost. Kritički se dotakao i lažiranja „bolje stvarnosti“, s obzirom na to da se Brisel hvali ekonomskim prosperitetom većine država EU, a za napredak je zaslužno – kreativno računovodstvo.


Vučić odbio Albaniju da izbjegne Thacija | Balkan Vijesti | Al Jazeera\nVučić odbio Albaniju da izbjegne Thacija\nPremijer Srbije Aleksandar Vučić izjavio je danas kako na utakmicu Albanija – Srbija ne ide jer nije dobio garancije da tamo neće biti kosovski premijer Hashim Thaci i istakao da bi u suprontom Srbija bila ponižena, prenosi agencija Tanjug.\nOn je naglasio da njegova odluka da ne ide u Elbasan nije donijeta iz sigurnosnih razloga jer njega to ne zanima i precizirao da ako predsjednik Vlade jedne države negdje dolazi moraju biti ispunjeni određeni uslovi, a u ovom slučaju nisu.\n„Nisam dobio garancije da tamo neće biti ljudi o kojima sam govorio. Nisam otišao jer bi Srbija bila ponižena“, rekao je Vučić i ponovio da ga sigurnosni razlozi ne zanimaju, niti to što „neki magarac preti njegovim naočarima iz Srebrenice“.\nVučić je dodao i da odluka također nije imala veze sa odnosima dvije države.\n„Očigledno je da se sve politizovalo, napravilo se bezbroj problema koje sam želeo da izbegnem. Dao sam blagu i umirijući izjavu, kakvu mislim da državnici treba da daju i nisam na papir stavio sve što sam mislio“, podvukao je šef Vlade Srbije.\nNa pitanje zašto ne ide na utakmicu, kada je ranije rekao da će tamo predvoditi navijanje, precizirao je da je rekao da će ići samo ako „Thaci ne bude tamo“.\n„Rekao sam da ću voditi navijanje i uvek ću voditi gde god naši budu igrali. Da sam otišao bezbroj primedbi bi našli, rekli biste da se kitim tuđim perijem. Nikada u ovih godinu i po dana ni na jednoj sportskoj manifestaciji nisam bio, niti sam se ikada kitio tuđim perjem“, rekao je Vučić.\nPremijer Albanije Edi Rama se tokom razgovora sa grupom studenata iz Srbije i ministrom obrazovanja Srđanom Verbićem, koji će prisustvovati današnjoj utakmici, izvinio Srbima zbog kamenovanja autobusa sa reprezentacijom Srbije, apelirajući da pobijedi pristojnost, prenijeli su albanski mediji.\n“Poznato vam je da na utakmicama i komšije pokušavaju da jedan drugome oči povade, ali je važno da Albanija pobijedi, ministar (Verbić) će reći da Srbija pobijedi, ali je najvažnije da pobijedi pristojnost koju zajedno predstavljamo”, rekao je Rama, prenosi Tanjug.\nIzrazivši žaljenje što je, kako je rekao, jedan mladić od 14-15 godina sinoć gađao kamenom autobus srpske nogometne reprezentacije, Rama je rekao da je to dokaz koliko još mora da se uradi s obzirom na to da “stara generacija nosi u sebi mržnju prema promjenama i dovodi snove novog svijeta u opasnost od nacionalizma i duha mržnje a isključivost je uvijek prisutna”.\nRama je srpske studente primio u zgradi albanske vlade rekavši da je to “centar za pokretanje dijaloga”, koji svjedoči o historiji i vladavini, ali i umjetnosti i kulturi, te da jedan njen dio uvijek dostupan javnosti.\nVučić neće u Elbasan\nPremijer Srbije Vučić ranije danas je saopćio kako je odlučio da ne prisustvuje nogometnoj utakmici Albanija – Srbija u Elbasanu, zbog politizacije tog sportskog događaja, a od albanskih vlasti je zatražio da svim građanima Srbije obezbijede punu sigurnost prije, tokom i poslije meča.\n“Zbog nesvakidašnje politizacije jednog sportskog događaja, posle više telefonskih razgovora sa premijerom Albanije Edijem Ramom, doneo sam odluku da ne putujem u Elbasan, kako bi glavni akteri fudbalske utakmice bili sportisti“, kaže Vučić u pismu javnosti povodom večerašnje utakmice.\nOn je najoštrije osudio napad u kojem je u srijedu navečer kamenovan autobus s nogometnim reprezentativcima Srbije.\n„Zahtevam od albanskih vlasti da svim građanima Srbije, koji budu prisustvovali ovom sportskom događaju, obezbede punu sigurnost pre, za vreme i posle održavanja utakmice“, naglasio je Vučić.\nPoručio je da su Srbija i Albanija prethodnih godinu dana radile mnogo na međusobnom razumijevanju i uspostavljanju redovnih kontakata koji doprinose boljoj političkoj i ekonomskoj saradnji dvije zemlje, poslije decenija „ćutanja i zamrznutog neprijateljstva“.\n„Znam dobro da je i danas lakše i popularnije podizati tenzije, jer uvek je jednostavnije izabrati liniju manjeg otpora i prikloniti se mržnji umesto racionalnom sagledavanju budućnosti. Ipak, smatram da su albanski premijer Edi Rama, kao i rukovodstvo Srbije, razmenom najboljih studenata, poslali važnu poruku ne samo našim narodima, već i celokupnom svetu, da ozbiljno i odgovorno gledamo u budućnost regiona, Srbije i Albanije“, poručio je premijer Srbije.\nReprezentativcima Srbije je poželio uspjeh i pobjedu, ali ih je i zamolio da se bore za grb i zastavu Srbije.\n„Poručujem da ću ih, bez obzira na to da li će pobediti ili izgubiti, kao predsednik Vlade sačekati i poželeti im mnogo novih pobeda u budućnosti“, navodi se u pismu premijera Srbije Vučića.\nAmbasador odbio protestnu notu\nDelegacija Fudbalskog saveza Srbije (FSS) trenutno je u Elbasanu na posljednjem sigurnosnom sastanku uoči večerašnje utakmice, javlja Tanjugov reporter iz Tirane.\nNa sastanku, koji je uobičajen prema pravilima Europske nogometne asocijacije (UEFA) su predstavnici domaćeg saveza, lokalne policije, ali i komesar za sigurnost UEFA.\nAmbasador Albanije Ilir Bocka odbio je da se odazove pozivu Ministarstva vanjskih poslova da primi protestnu notu Srbije.\n“Nasuprot diplomatskim pravilima i praksi, albanski ambasador Ilir Bocka je, posle instrukcije iz Tirane, odbio da se odazove pozivu Ministarstva spoljnih poslova da primi protestnu notu Republike Srbije zbog teškog incidenta i napada na fudbalsku reprezentaciju Srbije, uz obrazloženje ‘da se nije ništa desilo'”, navedeno je u saopštenju MVP-a Srbije.\nMinistarstvo vanjskih poslova je saopćilo da će, zbog, kako je ocijenilo, neprimjerenog postupka albanskog ambasadora, preduzeti odgovarajuće mjere u skladu s diplomatskom praksom.\nBocka je ranije u srijedu navečer bio hitno pozvan u Ministarstvo vanjskih poslova Srbije kako bi mu bila uručena protestna nota.\nKako je tada saopćilo Ministarstvo, uprkos činjenici da je riječ o utakmici visokog rizika, incident svjedoči o ozbiljnim propustima nadležnih službi Albanije u organizaciji ove nogometne utakmice.\n“Srbija očekuje i zahtijeva da se nogometnoj reprezentaciji Srbije omogući potpuno siguran dalji boravak u Albaniji i nesmetano odigravanje utakmice. Srbija očekuje da počinioci ovog incidenta budu u najkraćem roku pronađeni i odgovarajuće kažnjeni”, navedeno je u saopćenju.\nViše kamenica pogodilo je u srijedu navečer autobus sa nogometnim reprezentativcima Srbije, ali niko nije povrijeđen.\nIncident se dogodio na putu od aerodroma do hotela u Tirani, gdje će srpska reprezentacija prenoćiti do odlaska u Elbasan, grad udaljen 50 kilometara, u kome će biti odigrana kvalifikaciona utakmica za prvenstvo Evrope sa domaćom selekcijom Albanije.\nKomesar za sigurnost Fudbalskog saveza Srbije (FSS) Milivoj Mirkov ne isključuje mogućnost da se utakmica protiv Albanije u Elbasanu i ne odigra ukoliko bude ugrožena sigurnost srpskog državnog tima.\nOn je dodao da svi ulažu velike napore kako bi se spriječio eventualni novi huliganski ispad albanskih navijača, prije svega u četvrtak, na dan utakmice, kada srpski fudbaleri kreću iz Tirane.\nSport, ne politika\nNa društvenoj mreži Twitter veliki broj komentara pozvao je na poštovanje protivnika i lišavanje sporta od politike.\nKorisnici su objavili videosnimke prolaska autobusa sa srpskim nogometašima, kao i fotografije ulaznica za utakmicu.\nKako su ‘vanzemaljci’ posvađali Srbiju i Albaniju\nUtakmica Albanija – Srbija se igra zbog politike, najvažnije sporedne stvari na svijetu. Poslije fudbala. U takvim situacijama uvijek nastrada fudbal.\nblog by Dragoljub - Draža PetrovićDragoljub - Draža Petrović\nU napadu nije bilo povrijeđenih, dok je razbijeno nekoliko stakala na autobusu u kojem su se nalazili reprezentativci Srbije.\nSnimak kamenovanja autobusa nogometne reprezentacije Srbije\nDan uoči nogometne utakmice Albanije i Srbije koja se igra u Elbasanu, dogodio se i prvi incident. U Tirani je kamenovan autobus nogometne reprezentacije Srbije. Niko nije povrijeđen, a na autobusu je razbijeno staklo. Ministarstvo vanjskih poslova Srbije pozvalo je ambasadora Albanije u Beogradu kako bi mu uručilo protestnu notu povodom incidenta.


MAJKROSOFT PREDSTAVIO PORTABL KOMPJUTER\nDugo najavljivani Majkrosoftov prenosni kompjuter najzad je predstavljen javnosti. Novi uredjaj, nazvan Origami, spada u kategoriju izmedju laptop i džepnog kompjutera, a Majkrosoft se nada da ce se svi zaljubiti u njegov uredjaj, kao što su se mnogi zaljubili u - recimo Eplov Ajpod.\nOrigami izgleda kao pravougaono ukovireno prozorce, dijagonale od oko 18 santimetara i teško ispod jednog kilograma, u cijem okviru je smešteno nekoliko dugmadi za komande. Ali, kada se ukljuci ekran podseca na svaki drugi pi-si sa operativnim sistemom Vindous. Podaci se unose na tri moguca nacina - dodirivanjem odredjenih podrucja na ekranu, upisivanjem specijalnom pisaljkom ili preko tastature, koju vam po želji projektuje na ekranu.\nU svemu drugom, Origami je mala verzija stonog kompjutera. Preko njega možete da komunicirate, da pretražujete internet, da se zabavljate i informišete. Možete da gledate video sadržaje i da slušate muziku, da šaljete i primate fotografije. Majkrosoft kaže da baterija pri punom opterecenju daje struju oko tri sata, što nije baš mnogo. Ali kompanija obecava da ce nastojati da to vreme produži.\nU verziji koju proizvodi Samsung novi kompjuter ce se pojaviti u prodaji u aprilu, a cena ce u zavisnosti od modela biti izmedju 600 i hiljadu dolara. Kasniji modeli radice i sa novim operativnim sistemom Vindous Vista, koji se ocekuje u drugoj polovini ove godine. //voanews.com


Forum žena je resurs partije u postizanju rodne ravnopravnosti\nRadni sastanak predsjednika Nermina Nikšića i Foruma žena SDP BiH\nPredsjednik SDP BiH Nermin Nikšić, politički direktor SDP BiH Damir Mašić i članice Predsjedništva Foruma žena SDP BiH održali su 9. marta 2017. godine radni sastanak radi dogovora o političkim aktivnostima u narednom periodu. Tokom sastanka prezentovane su dosadašnje aktivnosti Foruma žena sa naročitim fokusom na učešće FOŽ-a u edukaciji kandidatkinja i kandidata u periodu koji je prethodio lokalnim izborima, kao i urađenim lokalnim politikama rodne ravnopravnosti koje se baziraju na socijaldemokratskim principima i vrijednostima.\nDiskutovano je i o stanju u lokalnim organizacijama Foruma žena, izazovima i problemima sa kojim se susreću žene u svom političkom aktivizmu, te precizirani su planovi i aktivnosti za naredni period. Najavljena je i Izvještajna konvencija Foruma žena SDP BiH sredinom 2017. godine.\nNa kraju sastanka je još jednom naglašen značaj djelovanja Foruma žena, te da je ovaj Forum resurs partije u postizanju rodne ravnopravnosti kao jedne od ključnih vrijednosti socijaldemokratije. Potvrđeno je još jednom da je SDP BiH opredijeljen za postizanje rodne ravnopravnosti u bh. politici i društvu, te da će nastaviti aktivno raditi na promociji rodnih pitanja i rodno osviještenih politika.\n> Odgovornost za učešće žena u politici ne snose samo političke partije, već i društveno politička zajednica\n> Proslava Dana žena u Bugojnu


Na kongresu u Barseloni predstavljen Travis - novi džepni prevodilac - Ekonomski Online\nHome / Vesti / Najnovije vesti iz Sveta / Na kongresu u Barseloni predstavljen Travis – novi džepni prevodilac\n20. Mar 2017. 10:28\tNajnovije vesti iz Sveta, Tehnologija, Vesti\nU pitanju je Travis – uređaj veličine prosečnog računarskog miša, čija je glavna uloga provođenje govora na čak 80 svetskih jezika, kada je u online modu ili na 20 najpopularnijih jezika, kada se nalazi u offline modu.\nOvaj uređaj ima karakteristike veštačke inteligencije, pa može paralelno sa korisnikom da uči jezik. Pored toga, uređaj će se vremenom prilagođavati govoru korisnika i tako ostvarivati još bolji prevod.\nTestiranje uređaja je u toku, a prema dostupnim informacijama Travis bi se u prodaji mogao naći već sredinom ove godine. Njegova cena pre izlaska na tržište bi trebalo da košta oko 99 dolara, dok bi u masovnoj prodaji mogao da košta do 199 dolara.\naparat Barselona jezik mobilni uređaj prevođenje tehnologija travis veštačka inteligencija\t2017-03-20\nTags aparat Barselona jezik mobilni uređaj prevođenje tehnologija travis veštačka inteligencija


Koronavirus i ekonomija: Lideri EU sklopili dogovor za oporavak od pandemije nakon maratonskog samita - CdM\nKoronavirus i ekonomija: Lideri EU sklopili dogovor za oporavak od pandemije nakon maratonskog samita\nLideri Evropske unije postigli su dogovor o ogromnom paketu pomoći za privredni oporavak od posljedica pandemije koronavirusa, nakon četvrte noći pregovora.\nZajednica od 27 članica će ponuditi 750 milijardi eura u pozajmicama i bespovratnim sredstvima za privredni oporavak od posljedica pandemije, piše BBC na srpskom.\n<<<Lideri EU dogovorili plan ekonomskog oživljavanja težak 1,824 milijarde eura<<<\nPredsjedavajući samita Šarl Mišel je rekao da je to “ključni trenutak” za Evropu.\nTokom pregovora koji su počeli u petak došlo je do podjele između članica koje su pogođene pandemijom i “štedljivih” članica koje su bile zabrinute oko troškova.\nDogovor se zasniva na programu pomoći od 390 milijardi eura bespovratnih sredstava namijenjenih zemljama članicama koje su najteže pogođene pandemijom. Očekuje se da će Italija i Španija biti glavni primaoci sredstava.\nDodatnih 360 milijardi eura u pozajmicama sa niskom kamatnom stopom biće dostupno i ostalim članicama unije.\nŠarl Mišel, predsjednik Evropskog savjeta, napisao je “Dogovor” na Tviteru ubrzo nakon što je 27 lidera dostiglo sporazum oko 5:15 u utorak ujutru.\nSporazum je uslijedio nakon dugačkog vikenda i razgovora između zemalja Evropske unije, tokom kojih su se različiti temperamenti često sukobili.\nDržave članice su bile podijeljene između onih koje su najteže pogođene pandemijom i žele da ožive privredu, i onih koje su više zabrinute oko troškova plana za oporavak.\nSamoproglašena štedljiva četvorka – Švedska, Danska, Austrija i Holandija – zajedno sa Finskom, bile su protiv toga da se 500 milijardi eura u formi pomoći ponudi zemljama najteže pogođenim Kovidom-19. Ova grupa, koju predvodi premijer Holandije Mark Rute, prvobitno je postavila 375 milijardi eura kao krajnju granicu, a uz to i je i zatražila uslove kao što je pravo na blokiranje zahtjeva.\nDruge članice, kao što su Španija i Italija, nisu željele da idu ispod 400 milijardi eura.\nU jednom trenutku francuski predsjednik Emanuel Makron je navodno udarao pesnicom o sto, dok je “štedljivoj četvorci” govorio da ovaj evropski projekat stavljaju u opasnost.\nCifra od 390 milijardi eura je predložena kao kompromis, a “štedljive” države su navodno pristale nakon obećanja da će dobiti rabat na njihove doprinose budžetu EU.\nDrugo pitanje u pregovorima je bilo kako će na isplate vladama uticati to da li one poštuju vladavinu prava. Mađarska i Poljska su zaprijetile da će uložiti veto na paket ukoliko bude podrazumijevao da se pomoć ne uplaćuje državama koje ne dostižu određene demokratske principe.\nSporazum je postignut zajedno uz dogovor o novom sedmogodišnjem budžetu, koji je vrijedan oko 1,1 bilion eura.\nFrancuski predsjednik Emanuel Makron je rekao da je to “istorijski dan za Evropu”.\n“Nikada do sada EU nije investirala u budućnost na ovaj način”, napisala je na Tviteru Sofi Vilmes, premijerka Belgije.\nŠarl Mišel je rekao da je EU “pokazala kolektivnu odgovornost… i našu vjeru u zajedničku budućnost”.\n“Danas smo napravili istorijski korak, na koji svi možemo da budemo ponosni. Ali preostaju još neki važni koraci. Prvo i najvažnije: da dobijemo podršku Evropskog parlamenta. Niko ne bi trebalo da uzima Evropsku uniju zdravo za gotovo. Naša je kolektivna odgovornost da damo rezultate”, napisala je na Tviteru predsjednica Evropske komisije, Ursula fon der Lajen.\nTagsEvropska unija EU Evropski parlament koronavirus pomoć Ursula fon der Lajen


Grad Sarajevo nastavio pomagati mlade, isplaćene 483 stipendije – TVSA.BA\nČetvrtak, 20 Januara, 2022 11:29\nNaslovna/Vijesti/Sarajevo/Grad Sarajevo nastavio pomagati mlade, isplaćene 483 stipendije\nU izazovnim vremenima pandemije koronavirusa, podrška mladima u njihovom obrazovanju od Grada Sarajeva, nije izostala.\nNaime, uplaćen je novac svim stipendistima sa područja četiri gradske općine. Ovo je samo jedna od aktivnosti koju Grad Sarajevo kontinuirano radi za obrazovanje.\n“Ova školska godina je bila posebno izazovna i odvija se u otežanim uslovima sa online nastavom. Iskreno se nadam da će ovaj doprinos Grada Sarajeva barem jednim dijelom olakšati školovanje mladim ljudima”, kazao je gradonačelnik Sarajeva Abdulah Skaka.\nSkaka, koji je prethodno uz pridržavanje svih epidemioloških mjera, dočekao učenike u Vijećnici i uz čestitke, uručio ugovore o stipendiranju.\nU izmjenama i dopunama budžeta za 2020. godinu, povećan je iznos za stipendiranje, a kako bi svi prijavljeni koji su ispunili uslove javnog poziva, bili nagrađeni.\nMaske na otvorenom obavezne na području Federacije BiH\nNa Podhrastovima umrlo sedam pacijenata, još 200 novozaraženih


Erdogan: Ekonomska dinamika Turske čvrsta i snažna, takva će i ostati – Biznis.ba\nErdogan: Ekonomska dinamika Turske čvrsta i snažna, takva će i ostati\nobjavljeno 13. avg 2018. u 14:08\nPredsjednik Turske Recep Tayyip Erdogan izjavio je danas u Ankari da je ekonomska dinamika Turske čvrsta i snažna i da će takva i ostati.\n“Sadašnji događaji nemaju veze s krizama iz 1994., 2001. i 2007. Radi se o nečem sasvim drugačijem”, rekao je Erdogan.\nKao najvažniji razlog raznih napada na Tursku Erdogan je naveo nepopustljivost svoje zemlje kada su u pitanju nacionalni interesi.\n“Najvažniji razlog zbog kojeg smo izloženi operacijama koje se ogledaju u terorizmu pa sve do niza ekonomskih manipulacija, je naš nepopustljiv stav u vezi s nacionalnim interesima”, rekao je Erdogan u obraćanju na redovnom godišnjem sastanku ambasadora Turske u Ankari. Sastanku je prisustvovao i predsjednik Generalne skupštine Ujedinjenih nacija Miroslav Lajčak, koji boravi u posjeti Ankari.\nŠpekulativne korake u vezi s vrijednošću turske lire naspram dolara Erdogan je okarakterisao izdajom nacionalnih interesa.\nPredsjednik Turske je u vezi s posljednjim korakom Sjedinjenih Američkih Država u vezi s dodatnim oporezivanjem nekih turskih proizvoda kazao kako nema nikakvog opravdanog razloga za takav pristup.\n“Nema nikakvog opravdanog razloga za takav neprijateljski pristup zemlji koja je kao NATO članica učinila velike korake i podnijela velike žrtve”, rekao je Erdogan i dodao da “kabadahije globalnog sistema ne mogu tako neotesano i grubo posezati za dobrima koja smo krvavo sticali”.\nOdnosi Turske i SAD-a narušeni su nakon što je američka administracija uvela sankcije dvojici turskih ministara zbog procesuiranja američkog svećenika Andrewa Craiga Brunsona u Turskoj.\nAndrew Craig Brunson je uhapšen 9. decembra 2016. godine i otad se nalazi u pritvoru. Optužen je za djelovanje i špijunažu u korist terorističkih organizacija PKK i Fetullahci (FETO). Na zahtjev Tužilaštva, sud u Izmiru mu je 18. jula izrekao mjeru pritvora tokom sudskog postupka, ali je zbog njegovih zdravstvenih problema ta mjera preinačena u kućni pritvor.


Internet marketing sertifikat - Digitalna garaža\nŽelite da iskoristite prednosti digitalnog marketinga? Želite da se edukujete na srpskom jeziku, ali niste sigurni kako?\nUkoliko su vaši odgovori potvrdni, projekat kompanije Google ‒ Digitalna garaža pravo je mesto za vas.\nStvoren prevashodno za preduzetnike, ovaj servis vam dozvoljava da se besplatno edukujete o digitalnom svetu i aktuelnim digitalnim trendovima koji ga definišu. Bez obzira šta je vaš motiv i sa kojim nivoom predznanja počinjete proces učenja, Digitalna garaža je prilagođena za široku populaciju i nudi personalizovan plan učenja u skladu sa potrebama svojih korisnika.\nMala napomena, ovaj vid sertifikacije je osmišljen da pruži osnovna znanja i prevashodno je namenjen početnicima, preduzetnicima ili jednostavno radoznalim osobama. Nemojte ga pomešati sa profesionalnom Google Partners sertifikacijom o kojoj ćemo naknadno pisati u okviru ove kategorije.\nUkoliko vidite sebe u opisu idealnog korisnika ove platforme za edukaciju, savetujemo vam da se još danas registrujete.\nAleksandar Tanasković digitalna garaža digitalni marketing Google+ internet marketing internet marketing sertifikat sertifikat digitalni marketing


Burna reagovanja na Inckovo skandalozno poređenje Srpske sa NDH (VIDEO)\n11/01/2017 | 12:07 ⇒ 12/01/2017 | 09:46 | Autor: RTRS | Komentara: 0\nNakon što je uvrijedio sve građane Republike Srpske, uporedivši Srpsku sa NDH, Valentin Incko danas se nije oglasio. U njegovo ime javio se portparol OHR-a, samo da kaže da građani i institucije Srpske nisu dobro razumjeli poruku.\nMinistar rada i boračko-invalidske zaštite Republike Srpske Milenko Savanović izjavio je danas da je krajnje uvredljivo i neprimjereno poređenje 9. januara sa nastankom ustaške fašističke države i njene zločinačke ideologije koja se završila genocidom nad Srbima.\n"Uvjereni smo da visoki predstavnik u BiH Valentin Incko vrlo dobro poznaje istorijske činjenice, stoga još više čudi njegova skandalozna izjava koja na najgrublji način vrijeđa naše osjećaje, posebno malobrojnih članova srpskih porodica koji su uspjeli preživjeti strahote stradanja u zloglasnim ustaškim logorima: Јasenovcu, Donjoj Gradini, Lepoglavi, Јadovnu, Gospiću, Sajmištu, Staroj Gradišci i inim koje je stvorila NDH", navodi Savanović.\nMinistar inostranih poslova BiH Igor Crnadak rekao je da je poređenje Republike Srpske sa Nezavisnom Državom Hrvatskom, koje je napravio visoki predstavnik Valentin Incko, jedna od najstrašnijih izjava i da je usmjerena protiv Republike Srpske i srpskog naroda, kao i protiv smirivanja političkih tenzija u BiH.\nPredsjednik PDP-a Branislav Borenović, povodom uznemirujuće izjave koju je dao Incko, poslao je danas visokom predstavniku za BiH knjigu "Zločini nad Srbima u Nezavisnoj državi Hrvatskoj" i tekst Dejtonskog mirovnog sporazuma.\nPredsjednik prvog saziva Skupštine Republike Srpske Momčilo Krajišnik ocijenio je da visoki predstavnik u BiH Valentin Incko u svom nedopustivom poređenju datuma osnivanja Republike Srpske sa datumom osnivanja ustaške NDH izgleda kao da je negdje zalutao, te izrazio zabrinutost zbog novog trenda neuvažavanja drugih naroda u BiH od muslimanskog rukovodstva.\n"Ovo što je Incko rekao je nedopustivo. U stvari, on kao da je zalutao negdje pa ne razumije da je to tolika uvreda da neko poredi praznik NDH sa 9. januarom. Deveti januar je dan kada je stvorena Republika Srpska voljom srpskog naroda", rekao je Krajišnik.\nPoređenje Dana Republike Srpske sa danom po zlu poznate Pavelićeve NDH je prizivanje fašizma u cijelom svijetu, a naročito zločina nad stradalnim narodima - srpskim, jevrejskim i romskim, ističu iz SUBNOR-a Republike Srpske.\nIz SUBNOR-a najoštrije osuđuju izjavu visokog predstavnika u BiH Valentina Incka kojom poredi 9. januar - Dan Republike Srpske sa danom NDH i očekuju njegovo izvinjenje borcima Drugog svjetskog rata, Boračkoj organizaciji Srpske, kao i cjelokupnom srpskom narodu.\nPoređenjem Dana Srpske sa danom osnivanja NDH Incko je napravio neviđeni skadal i nediplomatski čin, saopšteno je iz Boračke organizacije opštine Pale.\nU saopštenju ove organizacije najoštrije se osuđuje šokantna i skandalozna izjava visokog predstavnika i poručuje da je "dosta njegovog političkog hipnotisanja i obezglavljivanja Republike Srpske, njenih institucija i srpskog naroda". Iz Boračke organizacije Pale poručuju da odlučno stoje iza institucija Srpske i izabranih nosilaca vlasti, a od Incka zahtijevaju da se izvini svim građanima Republike Srpske.\nPredsjednik Predsjedništva Boračke organizacije grada Banjaluka Goran Rogić izjavio je da visoki predstavnik u BiH Valentin Incko zbog izjave u kojoj je uporedio Dan Republike Srpske sa danom osnivanja NDH treba da se izvini srpskom narodu ili u suprotnom da bude proglašen nepoželjnom osobom u Banjaluci i Republici Srpskoj.\n"Krajnje je neprimjerena izjava Incka kojom je uvrijedio srpski narod i srpske žrtve rata, posebno ako se ima u vidu činjenica da čitav svijet zna da se srpski narod u Drugom svjetskom ratu borio protiv fašizma", rekao je Rogić Srni.\nIncko je juče izjavio da ako bi se počeli slaviti praznici kao što je 9. januar, Dan Republike Srpske, onda bi se neki mogli dosjetiti da se slavi i 10. april, dan kada je osnovana NDH.\nPredsjednik Udruženja "Veterani Republike Srpske" Duško Vukotić izjavio je da je poređenjem Dana Republike Srpske sa danom osnivanja Nezavisne Države Hrvatske visoki predstavnik u BiH pokazao da mu je mržnja prema Srbima važnija od diplomatije.\n"Incko pripada frustriranim potomcima poraženih snaga iz Drugog svjetskog rata i nije za očekivati da objektivno i nepristrasno pristupa situaciji u BiH", rekao je Vukotić. On je istakao da bi boračka udruženja u Srpskoj trebalo da zauzmu jedinstven stav o Inckovoj izjavi.\n"U svakom slučaju trebalo bi da veoma brzo zauzmemo stav o nedopustivom ponašanju visokog predstavnika u BiH", dodao je Vukotić.\nUdruženje logoraša Drugog svjetskog rata grada Banjaluka oštro osuđuje izjavu visokog predstavnika za BiH.\n"Povrijeđeni smo ovakvom izjavom visokog predstavnika, jer golgote koje smo preživjeli u logorima NDH ne možemo i nikada nećemo zaboraviti", rekla je predsjednica Udruženja Dobrila Kukolj.\nUdruženje građana "Istočna alternativa" Republike Srpske najoštrije je osudilo izjavu visokog predstavnika u BiH Valentina Incka koji je obilježavanje Dana Republike Srpske uporedio sa obilježavanjem dana Nezavisne Države Hrvatske.\n"Znamo da je NDH stvorena uz pomoć Njemačke i Austrije, koje su tvorci fašizma i vidimo da Incko žali što se ne slavi dan te fašističke tvorevine. Ne iznenađuje nas Inckov stav o srpskom narodu i Republici Srpskoj, jer je to produkt tradicionalne mržnje i nasljeđa, još od doba Franca Ferdinanda i Benjamina Kalaja, kao i kompleksa zbog gubitka dva rata koja je Austrija vodila protiv srpskog naroda", navodi se u saopštenju ovog udruženja dostavljenom Srni.\nIz "Istočne alternative" poručuju Incku da vodi računa i zaustavi se u svojim jednostranim istupima i podršci, da ne ide putem koji BiH vodi u rat, te da mu je najbolje da spakuje kofere i napusti ovaj prostor gdje više ništa ne predstavlja i niko njegove izjave i stavove ne smatra ozbiljnim i korisnim.\nPoslanik DF-a u Predstavničkom domu Parlamentarne skupštine BiH Maja Gasal Vražalica pozvala je danas visokog predstavnika u BiH Valentina Incka da prestane da daje izjave koje apsolutno nisu u skladu sa njegovim djelovanjem. "Neka se Incko prihvati onoga zbog čega je tu i što je u skladu sa njegovim nadležnostima", rekla je Vražalica komentarišući Inckovu izjavu. Vražalica je istakla da je ova Inckova izjava "u stilu domaćih političara".\nDirektor "Memorijalne fondacije Јasenovac holokaust" Dragana Tomašević poručila je da visoki predstavnik u BiH Valentin Incko treba odmah da podnese ostavku nakon što je uporedio Republiku Srpsku sa ustaškom Nezavisnom državom Hrvatskom.\n"Duboko nas je rastužila jučerašnja nečuvena izjava Valentina Incka koji je srpski entitet /Republika Srpska/ uporedio sa Nezavisnom Državom Hrvatskom /NDH/. Visoki predstavnik austrijskog porijekla, vjerovatno, nije svjestan činjenice da je NDH formirao Ante Pavelić potpomognut Hitlerom i papom Pijem Šestim", navela je Tomaševićeva u pismu upućenom Incku.\nOna je podsjetila Incka da je cilj NDH bio da pobije trećinu Srba, trećinu da pokatoliči, a trećinu da protjera sa njihovih vjekovnih teritorija. "Republika Srpska je danas teritorija na kojoj živi najviše onih koji su preživjeli genocid koji je počinila NDH. Važno je istaći da baš ova teritorija predstavlja jedino mjesto gdje je srpska pravoslavna zajednica uspjela da preživi u bilo kakvom broju i da zadrži svoju kontrolu nad njom", ističe se u pismu.\nAnalitičar Dragomir Anđelković izjavio je da ponašanje visokog predstavnika u BiH Valentina Incka i komandanta NATO-a u BiH generala Žizel Vilc prema Srpskoj predstavlja histeriju očajnika koji gube moć, ali žele da maksimalno izazovu tenzije u BiH. Anđelković je rekao da i predstavnici NATO-a i Incko znaju da je njihova moć utemeljna samo u volji Vašingtona, da nemaju pravu moć, nego refleksiju tuđe snage i sile.\nAnalitičar Aleksandar Pavić rekao je da je ponašanje visokog predstavnika za BiH Valentina Incka, koji izuzetno skandalozno i bezobrazno, te ocijenio da bi srpski zvaničnici trebalo da ga bojkotuju, dok se ne izvini. "Njegovo ponašanje je izuzetno skandalozno i bezobrazno i predstavlja svjesno vrijeđanje cjelokupnog srpskog naroda", rekao je Pavić, koji je saradnik Fonda strateške kulture.\n"To je uvreda za svakog potomka pobijenih Srba, Јevreja, Roma za svaku nevinu žrtvu umorenu u Јasenovcu, Sisku, Gradiskoj, Јadovnu, Prebilovcima," rekao je Vulin.\nSavjet bezbjednosti UN dužan je da hitno reaguje i opozove visokog predstavnika u BiH Valentina Incka zbog skandalozne izjave, saopštila je Demokratska stranka Srbije .\nDSS u saopštenju, naslovljenom sa "Incko, idi kući" na srpskom i njemačkom jeziku, navodi da je Incko, bez obzira da li je riječ o sramotnom neznanju ili nekontrolisano ispoljenom ličnom uvjerenju, prešao granicu i sebe konačno učinio nepodobnim za obavljanje dužnosti na koju ga je Savjet bezbjednosti postavio 2009. godine.\nSrpski pokret "Dveri" traži da premijer Srbije Aleksandar Vučić i Vlada hitno reaguju i osude skandaloznu i opasnu izjavu visokog predstavnika za BiH Valentina Incka, koji je Dan Republike Srpske uporedio sa danom osnivanja zločinačke Nezavisne Države Hrvatske. "Dveri" su saopštile da država Srbija mora da reaguje na Inckovu izjavu, jer je garant Dejtonskog sporazuma i dužna je da štiti integritet Republike Srpske, da je očuva i da ne dozvoli njeno ugrožavanje.\n"Izjava visokog predstavnika međunarodne zajednice u BiH nije samo napad na Republiku Srpsku, već i na čitav srpski narod i na srpske žrtve koje su stradale u zločinačkoj NDH. Svako ćutanje je nedopustivo", ističe se u saopštenju.


RASPISAN KONKURS ZA UPIS NA SPECIJALISTIČKE STUDIJE UNIVERZITETA CRNE GORE | Grad koji volim\nYou are at:Home»Vijesti»Društvo»RASPISAN KONKURS ZA UPIS NA SPECIJALISTIČKE STUDIJE UNIVERZITETA CRNE GORE\nUpravni odbor Univerziteta Crne Gore (UCG) raspisao je danas konkurs za upis na specijalističke studije za studijsku 2020/21. godinu, saopštili su iz UCG, navodeći da je za upis u drugom roku preostalo 1.427 mjesta na 19 organizacionih jedinica.\nIz UCG kazali su da je tekst konkursa objavljen na zvaničnom sajtu Univerziteta, kao i u dnevnim listovima koji izlaze u Crnoj Gori.\nKako su naveli, prijave na konkurs se predaju studentskim službama organizacionih jedinica 12. oktobra.\n“Pravo prijave imaju kandidati sa završenim osnovnim studijama obima najmanje 180 ECTS kredita, iz odgovarajuće oblasti nauka ili umjetnosti, a koji su osnovne studije započeli prije studijske 2017/18. godine, u skladu sa zakonom”, kaže se u saopštenju.\nNavodi se da stranac ima pravo upisa pod jednakim uslovima kao i crnogorski državljanin.\n“Uz prijavu za upis, kandidati podnose original diplomu ili uvjerenje o završenim osnovnim studijama, uz dokaz o aktivnom znanju jednog svjetskog jezika (odgovarajući sertifikat ili uvjerenje o položenim ispitima na osnovnim studijama)”, rekli su iz UCG.\nKako su naveli, upis kandidata izvršiće se zaključno sa srijedom.\n“Upis na specijalističke studije UCG bliže je uređen Pravilima studiranja na postdiplomskim studijama, koji se nalazi na internet stranici Univerziteta”, dodaje se u saopštenju.\nspecijalsitičke studije Univerzitet Crne Gore


Tim Richardson je novi izvršni direktor Rimac Automobila – Smagazin\nNovi izvršni direktor Rimac Automobila postaje Tim Richardson. Richardson u Rimac Automobile dolazi iz BorgWarnera, gde je bio odgovoran za njihov “Transmission Systems Business” u Evropi kao potpredsednik i generalni direktor, vodeći uspešne inicijative za obnovu portfelja proizvoda i poboljšanje profitabilnosti. Njegovi dosadašnji rezultati pokazuju jake voditeljske veštine, dokazane kroz različite zadatke u okruženjima visokog pritiska, uključujući 12-godišnju službu britanskog vojnog oficira, pojašnjavaju iz Rimac Automobila.\n“Naš tempo rasta donosi mnoge izazove. Tim je uspešan izvršni direktor u automobilskoj industriji s 20 godina iskustva u vođenju velikih operativnih organizacija. On nam se pridružuje u ključnom trenutku, kada se između ostalog trudimo da strukturiramo kompaniju”, rekao je Mate Rimac, osnivač i izvršni direktor.\n“Uvereni smo da ga je Timovo prethodno iskustvo pripremilo da se uhvati u koštac s izazovima ovde i da će biti izuzetan dodatak timu Rimac Automobila”, zaključuje Rimac.\n“Impresioniran sam energijom i spremnošću tima da uspe i naravno moram da naglasim da se divim tehnologiji na kojoj se radi i razvija. Motivisan sam da se pridružim Rimac Automobilima u ovom uzbudljivom trenutku za kompaniju kada nastoji da razvije nove proizvode i tehnologije”, ističe Richardson.


KAMENICA: Dekarbonizacija je evropska perspektiva – ЕРС\n25. маја 2021. in Novosti\nSamit energetike u Trebinju je putem prezentacija pomogao da se dođe do akcionog plana za dekarbonizaciju energetskog sektora, te da se objasni zašto je to evropska perspektiva, izjavio je Srni direktor USAID EPA projekta Mak Kamenica.\n“Samit, učesnici i paneli su dobro vodili tu priču da se objasni zašto je dekarbonizacija bitna evropska perspektiva, da cijela EU ide ka dekarbonizaciji, da se moramo pripremiti dok ima vremena jer u određenom trenutku može biti prekasno i za naše kompanije i za ljude koji rade u tom sektoru”, izjavio je Kamenica Srni.\nOn je dodao da je USAID ove godine bio dio organizacionog odbora Samita energetike u Trebinju i da se uključio u njegovu pripremu, te da je učestvovao sa par prezentacija o temi nacionalnog klimatsko-energetskog plana za dekarbonizaciju.\n“Prezentacije u vezi sa tržištem električne energije, te investicijama u elektroenergetski sektor, ukazale su da su to bitne oblasti koje nam trebaju pomoći da dođemo do cilja – povećanja izgradnje objekata iz obnovljivih izvora energije, a samim tim i do dekarbonizacije sektora”, istakao je Kamenica.\nOn je rekao da je prisustvo direktora “Elektroprivreda” iz regiona na Samitu važno da bi se čula iskustva iz različitih zemalja kada je riječ o dekarbonizaciji.\n“Svi zajedno mogu doći do optimalnijih rješenja, cijeli region bi trebalo da planira zajedno taj proces”, smatra Kamenica.\nOn je ocijenio da je prisustvo izvršne vlasti i brojnih kolega iz sektora energetike i privrede, kao i regionalnih predstavnika na Samitu, doprinijelo toj diskusiji, a iskustva iz EU odnosno Hrvatske, pomogla su da se dođe do zaključaka.\nKamenica smatra da je ovogodišnji Samit energetike u Trebinju odlično organizovan, kao i da je načinjen veliki napredak od prošle godine.\nNa drugom Samitu energetike “SET – Trebinje 2021”, koji je održan u Trebinju 20. i 21. maja, učesnici su imali priliku da čuju odgovore na ključna pitanja energetske budućnosti od oko 50 vodećih lidera elektroindustrije iz zemalja regiona.


I ove godine: Akcija čišćenja i uređenja Općine Živinice “Svi za čiste Živinice” - Živinice Čaršija\nI ove godine: Akcija čišćenja i uređenja Općine Živinice “Svi za čiste Živinice”\nObjavljeno apr 17, 2019\nAkcija čišćenja 2018\nOpćina Živinice na čelu sa načelnikom Samirom Kamenjakovićem je i ove godine, sada već po treći put, organizovala akciju čišćenja na teritoriji Općine Živince koja će se održati 19. i 21. 04 .2019. godine, pod sloganom “Svi za čiste Živinice”.\nAkcija čišćenja i uređenja Općine Živinice “Svi za čiste Živinice” podrazumijeva da će se na području Općine Živinice organizovati velika akcija čišćenja svih javnih površina od smeća, košenje zelenih površina, pranje ulica, zasađivanje cvijeća, popravka i farbanje parkovskih klupa, te će se na druge načine izvršiti uređenje, čišćenje i uljepšavanje svih zelenih i ostalih javnih površina u Općini Živinice.\nAkciju uređenja i čišćenja Općine organizuju Općinske službe u saradnji sa javnim preduzećima i javnim ustanovama u Općini Živinice, osnovnim i srednjim školama sa područja naše Općine, savjetima mjesnih zajednica, nevladinim organizacijama i udrženjima u Općini Živinice, te Sindikatom organa uprave Općine Živinice.\nPosebno učešće u akciji uzet će pripadnici OSBIH koji su smješteni u krugu kasarne “Dubrave”, a koji će svojim raspoloživim ljudskim i materijalnim sredstvima pomoći u navedenoj akciji čišćenja Općine Živinice.\nPočetak akcije “Svi za čiste Živinice” zakazano je u petak (19.04.), u 9:00 sati, ispred zgrade Općine Živinice, odnosno na lokacijama mjesnih zajednica gdje će se vršiti čišćenje. Dakle, učesnici u akciji kojima je lakše doći na lokacije čišćenja mogu biti na lokacijama koje su u njihovoj mjesnoj zajednici.\nPotpisan ugovor o zajmu za izgradnju regionalne deponije…\nSprovedena akcija čišćenja i uređenja “Svi za čiste Živinice”…\nZa svaku lokaciju određen je koordinator koji će biti sa učesnicima akcije i koji će na terenu dogovoriti sve detalje.\nZa sve učesniike u akciji obezbjeđene su zaštitne rukvice, hrana i piće, kao i plastične vreće za odlaganje smeća.\nAkcijom je planirano čišćenje cijelog područja Općine Živinice, odnosno svih javnih površina i divljih deponija, kao i lokacija koje su predstavnici mjesnih zajednica odredili za čišćenje u svojoj MZ, koji će zajedno sa građanima čistiti te lokacije.\nOvim putem pozivamo članove svih Savjeta Općinskog načelnika, članove udruženja i nevladinih organizacija sa područja Općine Živinice, kao i sve zainteresovane građane Općine Živinice da aktivno učestvuju u akciji “Svi za čiste Živinice” i na taj način daju svoj doprinos zajedničkom čišćenju i uređenju grada, kako bi i sredina u kojoj boravimo bila čišća i ljepša.\nU vezi sa tim, ovim putem pozivamo i vlasnike i korisnike poslovnih prostora na teritoriji Općine Živince da se u navedenom periodu uključe u akciju čišćenja.\nSvi zainteresirani građani za učešće u akciji trebaju kontaktirati predstavnika svoje mjesne zajednice ili koordinatora akcije “Svi za čiste Živinice” Aliju Ćehajića na broj tel: 061 296 859 ili na mail: [email protected].\n“Evo već treću godinu zaredom Živinice mjesec april koriste za mjesec čistoće. Na održanom kolegiju Općinskog načelnika donijeli smo odluku da i ove godine održimo veliku akciju čišćenja i uređenja Općine Živinice pod nazivom “Svi za čiste Živinice”. Odlučili smo da to bude 19. i 21. april, kako bi Dan planete Zemlje koji se obilježava 22. aprila dočekali sa čistom Općinom. Namjera nam je da svim građanima u Općini Živinice ukažemo na probleme zagađenja naseljenih mjesta i na to kako poboljšati kvalitet životne sredine počevši od svih nas. Svake godine očistimo smeće koje naši nesavjesni građani odlažu na mjestima na kojima je to zbaranjeno kao bi ukazali na probleme koje naprave tim ponašanjem i da ih podsjetimo u kakvom stanju sredina u kojoj žive treba da bude. Ovom prilikom želim pozvati sve građane Općine Živinice da se uključe u ovu akciju čišćenja kako bi zajednički pokazali da može biti bolje i da želimo čistu sredinu”, istakao je načelnik Samir Kamenjaković.\nSTRAH OD RADIOAKTIVNOSTI: Raste broj oboljelih, mještani Dubrava Gornjih strahuju za…\nDanašnja velika akcija čišćenja i uređenja Općine Živinice “Svi za čiste…\nMZ Višca Gornja: Uspješno sprovedena akcija čišćenja smeća (FOTO)\nMještani Višće zbog divlje deponije smeća uveli i noćne straže


Politika\t06.12.2018 14:27\nSamo da budem zdrav, sa Novakom Đokovićem ću trenirati u Monte Karlu i gledati Zvezdu protiv PSŽ-a, kaže naš teniser koji je juče predstavio svog novog trenera Tomasa Johansona\nSrpski teniser Filip Krajinović trenirao je juče u Beogradu i zvanično predstavio trenera Šveđanina Tomasa Johansona, sa kojim želi da se naredne godine vrati u svetski vrh.„Imam novog trenera Johansona i zaista sam srećan što je prihvatio da radi sa mnom. Veliki je trener, veliki čovek, grend slem šampion (Australijan open 2002, prim. aut) i velika mi je čast da radimo zajedno. Očekujemo da sledeća godina bude uspešnija nego ova, a pre svega nadam se da neću imati nikakve povrede. Prvi cilj je povratak u Top 50, a potom i da popravim najbolji plasman karijere, 26. mesto”, rekao je trenutno 95. teniser sveta Tanjugu posle treninga u Teniskom klubu Gemax.\nPrema njegovim rečima, novu sezonu započeće u Dohi, potom sledi Australijan open, a nakon toga je moguće da igra u Južnoj Americi, u zavisnosti od rezultata.„Radimo već tri nedelje, uskoro idemo u Monako, gde ću trenirati sa Đokovićem, ali i još nekim drugim igračima poput Zvereva, Vavrinke i Berdiha”.\nZajedno sa Đokovićem gledaće i utakmicu Lige šampiona između Crvene zvezde i Pari Sen Žermena.„Nažalost neću biti u Beogradu da bodrim moju Zvezdu, ali pružićemo podršku i želim joj sve najbolje”, poručio je Krajinović.


Najbolji način da prestanete da pušite | MediaPress\nAko želite zauvek da prestanete da pušite, stručnjaci kažu da je ovo najbolji način.\nSudeći prema novom istraživanju, ljudi koji iznenada prestanu da puše, imaju 25 odsto više šanse da se ne vrate ovom poruku u narednih šest meseci, u poređenju sa pušačima koji pokušavaju postepeno da ostave cigarete.\nIstraživači sa Univerziteta Oksford ispitivali su 700 dugogodišnjih pušača koji su želeli da ostave cigarete. Polovina pušača dobila je zadatak da jednostavno izaberu dan kada će prestati da puše, a druga polovina je polako smanjivala broj popušenih cigareta, kako bi za dve nedelje potpuno prestali da puše.\nObe grupe koristile su nikotinske flastere, a mesec dana kasnije, 49 odsto učesnika iz grupe koja je iznenada ostavila cigarete i dalje nisu pušili, u poređenju sa 39,2 odsto učesnika iz grupe koja je postepeno prestajala da puši. Šest meseci kasnije, iz prve grupe njih 22 odsto se nije vratilo staroj lošoj navici, u poređenju sa 15,5 odsto iz druge grupe.\n“Trebalo bi da pokušate da iznenada ostavite cigarete, a ako to ne uspete, druga opcija je postepen prestanak pušenja”, kaže autorka studije Nikol Lindson-Holi sa Oksforda.\n“Postoji dosta dokaza da je najbolje da, ukolko želite da prestanete da pušite, odete na savetovanje kod psihologa i da probate neki od tretmana za zamenu nikotina – poput nikotinskih flastera”, kaže ona.\nLindson-Holi kaže da smatra da je najbolje iznenada ostaviti cigarete jer ako to radite postepeno, vremenom gubite motivaciju.\nTag:IstrazivanjeNajbolji način da prestanete da pušiteprestanak pusenjapusaciPusenje\nU Nišu 4 tuče tokom vikenda\nNOVI NAPAD PASA LUTALICA: Visoke kazne za neodgovorne vlasnike pasa u Nišu (VIDEO)


Edi Rama: Evrointegracije nam grade bolje, efikasnije države\nM. K.\t 13. oktobra 2016. 10:41\nProces evrointegracija nije put odlaska negde, već je to put modernizacije našeg društva koji će nam pomoći da raskinemo veze sa lošom prošlošću, poručio je danas premijer Albanije Edi Rama.\nRama je u dijalogu sa premijerom Srbije Aleksandrom Vučićem, na šestom Beogradskom bezbednosnom forumu, rekao da je proces evrointegracija u ovom trenutku mnogo važniji od članstva u EU, jer pomaže našim narodima da izgrade države koje nikada nisu imali iz ugla efikasnih institucija, vladavine prava, funkcionalne demokratije, društava koja imaju energiju za takmičenje,uspeh, pa i neuspeh za kojim će slediti ponovo uspeh.\nKada je reč o reformi pravosuđa u Albaniji Rama je rekao da je učinjeno nešto što je bilo nezamislivo za tu zemlju, da se sprovedu ustavne reforme i donesu brojni zakoni koji su radikalno prekinuli odnos sa lošom prošlošću.\nEvropa na raskrsnici, Balkan joj nikad nije bio važniji\nRama: Albanci drugi put spasili Crnu Goru\nNa pitanje da li u Albaniji postoji slično nerazumevanje kao u Srbiji kada je reč o zahtevima teških reformi, Rama je rekao da je ta država u drugačijoj situaciji “jer Albanija nije između dve ljubavi”.\n“Imamo samo jednu ljubav, i to je put ka Zapadu”, rekao je Rama objasnivši da su Albanci oduvek želeli da budu deo Evrope.\nAlbanski premijer je pojasnio da, kada je reč o dve ljubavi, misli na o sećanja građana Srbije, odnosno Albanije, a ne na politiku Vlada dve države.\nRama je dodao da su reforme u Albaniji sprovedene upravo zato što njeni građani žele da se modernizuju i da postanu deo velike evropske porodice.\n“Naša odgovornost kao lidera je da učinimo da ljudi shvate da evropske integracije nisu izbor između različitih ljubavi, već između budućnosti i prošlosti, u smislu kakvu državu želimo da imamo, kakve institucije, kakvo društvo”, rekao je Rama.\nKada je reč o migrantskoj krizi, Rama je ukazao na činjenicu da Albanija nije deo takozvane balkanske rute i da ta država nije pogođena migrantskom krizom kao Srbija, Hrvatska, Makedonija ili Slovenija, ali da, uprkos tome, ima jasan stav – geografija ne može da bude izgovor da ne budete Evropljanin.\nRama je objasnio da su pojedine države, zahvaljujući tome što nisu na migrantskoj ruti samo zbog geografije, dozvolili sebi da se ne ponašaju kao Evropljani.\n“A Srbija, koja nije članica, ponašala se više evropski nego te članice”, rekao je Rama.\nOn je dodao da to znači da su narodi sa Balkana možda suviše naivni oko toga šta je to evropski san.\n“Mnoge zemlje koje su ušle u EU promenile su taj san u to da je Unija postala običan bankomat i to je veoma uznemirujuće”, rekao je Rama.\nOn je poručio da je Albanija, bez obzira što nije na migrantskoj ruti, spremna da podnese teret migranata, ukoliko to sve zemlje u Evropi učine “jer nije fer da vidimo zemlje na balkanskoj ruti da pate zbog geografije, a da mi budemo izvan toga”.\nTo je veliki izazov, rekao je Rama, dodajući da ponosno može da poruči Evropskoj uniji, da ta država možda nije sposobna da ispuni uslove, standarde i procedure kako bi bila poštovna kao članica, ali da je spremna da ispuni svoje dužnosti kada je reč o vrednostima “što ne vidimo kod nekih članica”.\n“Najvažnije je da se ponašamo kao Evropljani u pravom smislu te reči i to je za nas uvek bilo jasno”, rekao je Rama i podsetio da je Albanija primila oko 3.000 iranskih političkih izbeglica, kao i da je u Drugom svetkom ratu pomagala Jevrejima.\nRama je zaključio da milion izbeglica neće predstavljati problem za Evropu u kojoj živi 500 miliona ljudi ukoliko se EU bude dobro organizovala za njihov prihvat.\nBeogradski bezbednosni forumEdi RamaEvrointegracije\nPa kaže:”Evropske integracije nam prave bolje i efikasnije “.Tačno tako,ali Albancima,a ne Srbima.Albanci dobijaju još jednu državu,na poklon od EU(na nama otetoj teritoriji),a mi gubimo Kosovo i Metohiju.Edi Rama dolazi u Beograd po drugi put da nam to kaže.Medjutim,mi znamo granice Srbije,a takodje znamo ko i kako nam je oteo KiM bez Raminog objašnjenja.Takođe dobro znamo ko i kako nas čeka u EU.Nije ovo prvi put da narod zna,što” narodna vlast “nezna.Sačekat će Edi Rama još malo.Možda ćemo ponovno pričati o boljim državama ali u nekoj drugačijoj Evropi.


Saudijska koalicija osujetila napad Huta\nTanjug 24. maja 2021. 10:12\nRIJAD – Vojna koalicija koju predvodi Saudijska Arabija angažovana u Jemenu, osujetila je neizbežan napad Huta koristeći brod napunjen eksplozivom južno od Crvenog mora, preneli su mediji Saudijske Arabije.\nU saopštenju koalicije se navodi da pokret Huta koje podržava Iran, i sa kojim vojna koalicija vodi borbe više od šest godina, nastavlja da ugrožava pomorske kanale i globalnu trgovinu, prenosi agencija Rojters.\nCrveno more je jedna od najprometnijih svetskih pomorskih ruta koja vodi do Sueckog kanala, sa više hiljada obavljenih tranzita godišnje kroz plovni put Bab al-Mandeb na južnom rubu mora.\nU decembru je Saudijska Arabija saopštila da je tanker usidren u luci DŽeda na Crvenom moru pogođen eksplozivom, nakon odvojenog incidenta na drugom saudijskom terminalu gde je cisterna oštećena eksplozijom.\nKoalicija predvođena Saudijskom Arabijom intervenisala je u Jemenu u martu 2015. godine protiv Huta nakon što je taj pokret zbacio međunarodno priznatu vladu iz glavnog grada Sane, navodi Rojters.\nHuti, koji sada kontrolišu većinu velikih urbanih centara, kažu da se bore protiv koruptivnog sistema.


Obaveštenje o prvom konkursnom roku za upis na TMF 2020 | TMF\nObaveštenje o prvom konkursnom roku za upis na TMF 2020\n27. maj 2020. 11:52:49 Vesti o upisu\nNa osnovu Konkursa koji je raspisao Univerzitet u Beogradu, Tehnološko-metalurški fakultet u prvu godinu osnovnih akademskih studija u školskoj 2020/2021. godini upisuje 380 studenata i to: 315 studenata čije se obrazovanje finansira iz budžeta i 65 samofinansirajućih studenata.\nDetaljne informacije o studijskim programima i broju budžetskih i samofinansirajućih mesta po studijskim programima sadržane su u Informatoru za 2020. godinu.\nKandidati koji žele da konkurišu biće u obavezi da izvrše veb prijavu na portalu koji će biti zasebno otvoren za ovu namenu. Svi rokovi u vezi sa prijavom, polaganjem prijemnog ispita i upisom navedeni su u Kalendaru za prvi konkursni rok za upis na prvu godinu studija. Nakon završetka roka za veb prijavu, kandidati će biti obavešteni o terminima u kojima treba da dođu i podnesu neophodnu dokumentaciju.


Supstance za proizvodnju kineske vakcine stigle u Srbiju - Ugradu.info\nSirovina za proizvodnju kineske vakcine u Srbiji stigla je večeras u Beograd, a do oktobra će “Hemofarm” proizvoditi vakcinu za proces testiranja, rekao je prilikom dočeka supstanci na aerodromu ministar zdravlja Zlatibor Lončar.\nU Srbiji će se proizvoditi ista vakcina kao u Kini, koja se trenutno pakuje u Ujedinjem Arapskim Emiratima, rekao je Lončar koji je supstance dočekao sa ambasadorkom Kine u Srbiji Čen Bo.\nEksperti koji prate čitav proces testiranja i početak punjenja su stigli u Srbiju i već rade sa domaćim stručnjacima na pripremi.\n“Odmah nakon testiranja počinje i punjenje vakcine što će biti u oktobru. Plan je da se napuni oko šest miliona doza vakcina do kraja godine. Te doze će biti namenjene prvenstveno građanima Srbije a ako bude višak i za izvoz u region”, poručio je ministar.\nDodaje da će 9. septembra biti postavljen kamen temeljac za novu fabriku za proizvodnju tih vakcina u Srbiji.\n“Rok za završetak izgradnje fabrike je prvi kvartal sledeće godine, a proizvodiće se oko tri miliona doza vakcina mesečno. Nemamo naznake da će se korona uskoro zaustaviti sve više ukazuje na to da ćemo morati da živimo sa koronom i da ćemo morati sa našim partnerima da pronađemo način da taj izazov prevaziđemo, a ono što je za sad jedino sigurno da pomaže to su vakcine i to je vakcinacija”, istakao je Lončar.\nMinistar je ukazao na to da je Srbija spremna da nastavi borbu protiv pandemije, te da se nada da će građani pomoći u toj borbi i odazvati se na vakcinaciju.\n“Ovo je realizacija sporazuma predsednika Aleksandra Vučića i kineskih partnera kao i partnera iz Ujedinjenih Arapskih emirata po kom je 12. jula potpisan Memorandum o razumevanju u proizvodnji vakcine kineskog proizvođača Sinofarm u Srbiji”, rekao je ministar Lončar.\nAmbasadorka Kine u Srbiji Čen Bo poručila je da je srećna što je saradnja dveju zemalja dostigla novi nivo time što će Srbija biti prva zemlja u Evropi koja će proizvoditi kinesku vakcinu i podsetila da je naša zemlja takođe prva u Evropi počela i sa primenom te vakcine.\n“Kina je je jedna od najuspešnijih zemalja u suzbijanju virusa a vakcina je najvažnije oružje u toj borbi. U Kini je do sada dato više od dve milijarde doza vakcina, istovremeno Kina je ponudila za izvoz više 800 miliona doza za više od 100 zemalja i međunarodnih organizacija. Nadam se da će kineska vakcina i dalje pomagati u suzbijanju virusa korona u Srbiji”, zaključila je Čen Bo.


Naslovna Sport Fudbal Atakuju na viši rang\nIz FK "Naša zvezda" iz Silbaša\nFudbaleri „Naše zvezde“ su pripreme za nastupajuće prvenstvo u Međuopštinskoj fudbalskoj ligi Bač, Bačka Palanka i Bački Petrovac počeli još 7. jula.\nSilbašani ove sezone imaju promena u igračkom kadru i veoma izražene ambicije.\n– Ove sezone idemo na prvo mesto u bačkopalanačkoj ligi i mislim da nam to po kvalitetu ne može izmaći. Imamo određenih promena u igračkom kadru, klub su napustili Milan Pejak koji je prešao u „Mladost“ iz Bačkog Petrovca, zatim Nikola Ostojić u „Hercegovac“ u Gajdobru, Đorđe Milanov je otišao u „Petriku“, a Mihajlo Spasić u „Radnički 1918“ u Ratkovo.\n– Što se tiče pojačanja, u klub su došli Miroslav Majstorović i Nemanja Inđić iz „Bačke“ iz Begeča, kao i Dragan Dovičin, Dragutin Salatović i Nenad Jovicki iz „Orlova BP“. Time lista pojačanja nije zaključena, jer još planiramo da dovedemo dva-tri nova igrača, između ostalog i golmana, nabraja predsednik FK „Naša zvezda“ Nenad Manojlović.\n„Naša zvezda“ je prošlu sezonu u MFL Bačka Palanka završila na trećem mestu sa osam pobeda, tri remija i dva poraza uz 27 bodova.\nPogledaj: Nova ekipa u novoj sezoni\nPrethodni tekstKonstituisan novi saziv narodne Skupštine, poslanici položili zakletvu\nSledeći tekstOtvoren novi izložbeni salon nameštaja u Bačkoj Palanci (VIDEO)


NEVIĐENO DO SADA U "GLAMUR"-u: Šok u studiju! Kada je Dragana Mirković videla ko je ušao, ostala je bez teksta! (VIDEO) | Happy BSC portal\nNEVIĐENO DO SADA U "GLAMUR"-u: Šok u studiju! Kada je Dragana Mirković videla ko je ušao, ostala je bez teksta! (VIDEO)\nJedna od najvećih zvezda na našim prostorima, Dragana Mirković, gostovala je u emisiji "Glamur" kod voditelja Uroša Božića, kojem je privi put odgovorila na mnoga pitanja.\nMirkovićka tvrdi da je pre svega skromna osoba, tim razlogom veoma nezanimljiva za medije, ali je i dalje pogađaju brojni novinski natpisi i sujetni potezi kolega sa estrade, kojima i dalje ne može da objasni da na estradnom nebu ima mesta za sve.\nPopularna pevačica odgovarala je na pitanja gledalaca, postavljena na Happy portalu, i po ko zna koji put bila ganuta iznenađenjem koje joj je piređeno od stane najvernijih fanova upravo na televiziji Hepu.\nU intervjuu koji traje nepunih sat vremena možete pogledati sve o čemu Dragana do sada nije pričala, sigurnu smo da ćete uživat:


Sporazum o priznavanju diploma između Beograda i Prištine pruža nove mogućnosti - Radio Goraždevac\nSporazum o priznavanju diploma između Beograda i Prištine pruža nove mogućnosti\nTema emisije “Naše jutro”, bio je najnoviji sporazum o obostranom priznavanju diploma između Beograda i Prištine o kome je za Radio Goraždevac govorio prodekan Fakulteta za biznis u Peći Husnija Bibuljica.\nNostrifikacija diploma nakon sporazuma u Vašingtonu neće biti potrebna jer će se one jednostavno priznavati. Ovo će upotpuniti naš nastavni kadar. Očekujem više studenata I iz srpske zajednice, ovo su samo neke od tema o kojima je u emisiji “Naše jutro”, govorio prodekan Fakulteta za biznis iz Peći, Husnija Bibuljica.\n“Ovim sporazumom se sigurno otvaraju vrata i na neki način dolazimo do realnosti da mladi ljudi koji su, iz nekog razloga morali da završe visoke škole u Srbiji, Beogradu, Novom Pazaru imali su problem i susretali su se sa problemima kada je u pitanju nostrifikacija i priznavanje tih diploma na prostorima Kosova a takođe je bilo je i obrtno sa diplomama Kosova na teritoriji Srbije. Međutim, ovim sporazumom a mislim da je vreme i da je trebalo puno ranije da se razmišlja na ovu temu, da obrazovanje koje ljudi stiču iz bilo kojih razloga u bilo kojoj državi, na bilo kom univerzitetu treba biti priznata i omogućeno tim ljudima da rade u drugim državama i na drugim univerzitetima, kao u ovom slučaju ako govorimo na relaciji Beograd-Priština”, kazao je Bibuljica u emisiji “Naše jutro”, koja se emituje na radiju Goraždevac i kanalu RTV Kim.\nOn je rekao da više neće biti potrebna nostrifikacija diploma jer će se one jednostavno priznavati i na taj način očekuje da nastavni kadar na Fakuteru za biznis u Peći bude upotpunjen kadrovima za razne oblasti.\nDo sada je bilo slučajeva da su pripadnici srpske, romske, crnogorske zajednice studirali ali je upravo zbog tog nepriznavanja diploma broj bio je to jedan mali broj ljudi.\n“Sada se otvara prilika da mladi ljudi imajući u obzir I materijalnu situaciju I obzirom da je ovo državni univerzitet da je školovanje veoma jeftino. Mogu vam reći slobodno da prvu godinu stanovnici Kosova ne plaćaju a druga I treća godina po 50 evra i mislim da nigde tako malo školarina ne košta kao što to ovde roditelje košta da upišu dete na državnom univerzitetu”, rekao je Bibuljica.\nOn je rekao da će u oktobru imati konkurs za master studije na Fakultetu biznisa.


Emir Hadžihafizbegović zadobio teške povrede! Hitno prevezen u bolnicu! - ShowBiz - Region - Vesti - Svet Plus\n10:41 16. MAR 2019.\nTokom premijerne izvedbe predstave Abdulaha Sidrana "Sjećaš li se Doli Bel", u režiji Kokana Mladenovića, glumac Emir Hadžihafizbegović je doživeo ozbiljnu telesnu povredu zbog koje je nakon predstave morao hitno da bude hospitalizovan.\nPredstava se odigrala sinoć u Kamernom teatru 55 u Sarajevu, a Hadžihafizbegović je povredio nogu, pa je u toku zamena scena intervenisala i Hitna pomoć. Iz teatra su rekli:\n"Zbog uslova njegovog oporavka i ozbiljnosti povrede, obaveštavamo svu publiku koja je kupila karte za prvih pet repriza, da će predstave biti otkazane, a da termini igranja 26. marta i 27. marta 2019. za sada ostaju nepromenjeni."\nIzvor: svetplus.com/Radio Sarajevo


(VIDEO) SEC i GASI u projektu "Građani i lokalne samouprave zajedno ka ciljevima održivog razvoja" - TV Sombor\n(VIDEO) SEC i GASI u projektu „Građani i lokalne samouprave zajedno ka ciljevima održivog razvoja“\nU Somboru su boravili predstavnici Građanske alijanse za socijalnu inkluziju GASI iz Požege.\nPovod njihovog boravka bile su aktivnosti u sklopu projekta „Građani i lokalne samouprave zajedno ka ciljevima održivog razvoja“ koji zajedničkim snagama realizuju sa Somborskim edukativnim centrom.\n„Kada je raspisan konkurs za inovativna rešenja u oblasti ekologije i zaštite životne sredine, ali i zdravlja, mi smo procenili da ćemo zajednički kroz partnerstvo dve lokalne samouprave i dve organizacije civilnog društva iz tih lokalnih samouprava zajednički napraviti jedan predlog projekta kroz koji možemo da kroz razmenu iskustava i saradnju izgradimo dve lokalne politike.\nSomborski edukativni centar je nosilac projekta i mi smo napravili partnerstvo sa lokalnom samoupravom Grada Sombora i negde naš zadatak je kreiranje projekta na temu zaštite životne sredine u lokalnoj zajednici za neki naredni period. Te aktivnosti su već započete i u narednom periodu će biti realizovano istraživanje i formiranje radne grupe na osnovu preporuka i uključivanja građana u izradu te politike koja bi trebalo da se usvoji negde tokom maja meseca“,ističe Srđan Vlaškalić izvršni direktor Somborskog edukativnog centra.\n„Mi smo došli u ovde u Sombor da sa kolegama iz SEC-a napravimo jedan presek stanja dokle smo stigli sa ovim projektom i napravimo jedan detaljniji plan nastavka rada sad nakon novogodišnjih praznika pa sve do leta kada se projekat završava.\nMi se u Požegi bavimo izradom Plana javnog zdravlja opštine Požega, i kroz ovaj projekat smo videli priliku da iskustva Grada Sombora, koji je to uradio u prehothodnom periodu, prenesemo kod nas u Požegu kako bismo taj posao završili na efikasniji način, na zadovoljstvo naših sugrađana.\nS tim u vezi smo i imali skup u Požegi jer su predstavnici Grada Sombora izneli svoje iskustvo i preporuke kako bi to trebali da radimo i kako taj proces treba da teče kako bismo u projektnom periodu uspeli da završimo sve aktivnosti“, završava Goran Đukić, predsednik Građanske alijanske za socijalnu inkluziju GASI iz Požege.\nPomenuti projekat se finansira iz Fonda za održivi lokalni razvoj koji je podržan od strane Švajcarske i Nemačke razvojne saradnje, a implementiran je od strane Nemačke organizacije za međunarodnu saradnju GIZ.\nApatin: Stipendije dobilo 146 studenata\nOd danas Filijala RF PIO Novi Sad radi u novoj zgradi\nNedimović: Postoji mogućnost produženja ograničenja cena osnovnih namirnica\nDanas, 24. januara, obeležava se Međunarodni dan obrazovanja\nOŠ „Nikola Vukićević“ učestvuje u takmičenju „Baci, recikliraj, doniraj…“\nPriče iz Sombora (36)\nPrijatelj Vašeg imanja (101)\nSkituljci emisije (33)\nVideo galerija (854)


Oglasio se i Ronaldo, nije mu bilo lako - Sportske.net\nOglasio se i Ronaldo, nije mu bilo lako\nPortugalac je probio led nakon 27 neuspešnih pokušaja, priznao je da mu je pao kamen sa srca.\nPostio je, kritikovali su ga, a onda je ispisao istoriju!Serija A - Bum-bum Kristijano prekinuo post, bezobrazni Kosta!Konačno - proradio Ronaldo i u Italiji!Rado viđen gost na Juventus areni u besprekornom stajlingu!Alegri se konačno predomislio, "Bjankoneri" udaraju na Srbina! (SASTAVI)\nJuventus je savladao Sasuolo sa 2:1 u četvrtom kolu Serije A, oba gola postigao je Kristijano Ronaldo.\nPortugalac je ovog leta pojačao "Bjankonere", ali u prva tri kola, uprkos velikom broju pokušaja, nije uspeo da se upiše u listu strelaca.\nSada kada je uspeo, iz svog 28. šuta, interesantno je da mu je toliko pokušaja i minule sezone trebalo da postigne prvi gol, Portugalac je priznao da je osetio veliko olakšanje, a treba dodati da je do kraja utakmice i popravio svoj saldo i doneo pobedu "Staroj dami".\n"Veoma sam srećan. Dobro smo počeli, Sasuolo se dobro branio, ali smo dali sve od sebe i na kraju zasluženo slavili.\nZaista sam želeo da postignem svoje prve golove i srećan sam što sam pronašao put do mreže", izjavio je Ronaldo.\nOn je mogao da postigne još koji gol, bez ikakve sumnje, ali za Portugalac je najvažnije da tim pobeđuje.\n"To je fudbal. Najvažnija stvar je da tim pobeđuje. Naravno, bilo je pomalo napeto zbog čitave priče oko mog dolaska iz Reala i problema sa postizanjem golova, očekivanja su bila velika, ali moram da se zahvalim svojim saigračima što su me podržavali sve vreme.\nZnao sam da radim dobro i da je samo pitanje vremena. Dobro se privikavam na italijanski fudbal.\nLiga šampiona je moje omiljeno takmičenje, imamo tešku grupu, znamo da možemo dobro da prođemo i Juve mora da se fokusira da bude najbolji", rekao je Portugalac.\nOn je danas došao i do svog 400. gola u prvim ligama Evrope, više o tome OVDE.


Auto sedišta za sve bebe rođene u ovoj godini - JuGmedia\nUprava grada Vranja ove godine je obezbedila auto sedišta za sve bebe rođene u ovoj godini koji je roditeljima mališana danas svečano u skupštinskoj sali uručio gradonačelnik Slobodan Milenković.\n“Danas delimo 170 sedišta namenjena deci koja su rođena od početka januara pa do kraja marta. Narednu podelu realizovaćemo tokom jula meseca kada ćemo sedišta dodeliti deci koja su rođena tokom aprila maja i juna”, rekao je gradonačelnik Milenković.\nLokalna samouprava prema njegovim rečima, pored izgradnje saobraćajnica i asfaltiranja ulica sprovodi niz mera na poboljšanju uslova bezbednosti saobraćaja, budući da su deca prepoznata kao najranjivija kategorija stanovništva u saobraćaju.\nOvo je vid direktne podrške roditeljstvu koje grad kontinuirano pruža poslednjih godina zato što je briga o porodici i deci jedan od prioritetnih zadataka lokalne samouprave narednih dana roditeljima će biti podeljene ponosne karzice 3 +”, najavio je Milenković.


Stationary 120 | Stacionarne Fabrike Betona | Constmach\nCONSTMACH STATIONARY 120 potpuno automatizovani stacionarni tip fabrike betona je pogodna solucija za velike kapacitete kao i za dugotrajne projekte sa gotovim zamešanim betonom na gradilištima sa namenskim delovima. Sa svojom sposobnošću da proizvede bilo koju vrstu betona, stabilizovanom strukturom bez problema, garancijom rezervnih delova i tehničkom uslugom visokog kvaliteta, usklađenošću sa CE standardima su razlozi zbog kojih STATIONARY 120 fabrike betona preferiraju profesionalci.\nDvo-osovinski mikseri sa zapreminom 3 m3 vlažnog betona se koriste na STATIONARY 120 fabrikama betona.\nSTATIONARY 120 fabrike betona mogu se opremiti sa različitim veličinama silosa za cement od 100 do 500 tona skladišnog kapaciteta prema potrebama projekata naših klijenata. Ao se cement nabavlja u vrećama, cement se puni u silose lako preko velikog otvora za otvaranje vreća i sistema za punjenje koji je integrisan u STATIONARY 120.\nNaša kompanija veoma dobro zna da klimatski uslovi imaju veliki uticaj na kvalitet betona. Dok se STATIONARY 120 fabrike betona u regionima sa hladnom klimom kao što su Rusija, Kazakhstan, Ukrajina, Severna Evropa itd. greju putem generatora pare i izolacionim panelima, voda za betoniranje koja se koristi na STATIONARY 120 fabrikama betona u regionima sa toplom klimom kao što su Bliski istok, zalivske zemlje ili Afkrka se hladi pomoću hladnjaka.\nRazličiti rasporedi i planovi STATIONARY 120 fabrike betona se primenjuju u skladu sa uslovima na terenu na kojem će se instalirati fabrika betona a u slučaju ograničenja prostora agregati se prenose skip sistemom umesto trakastih transportera.\nSTATIONARY 120 je opremljen sa haj-tek sistemom automatizacije koji uključuje top klasu SIEMENS & SCHNEIDER brandova elektronskih komponenti i PLC-a. Ceo sistem se kontroliše putem naprednog softvera koji ima sofisticirane funkcije i njegovo korišćenje je priloagođeno korisniku.\nMožete pogledati opšti raspored, informacije o transportu i fotografije Stacionarne fabrike betona - Stationary 120 tako što ćrte kliknuti na odgovarajuće kartice i možete tražiti ponudu tako što ćete kliknuti na karticu ZAHTEV ZA PONUDU.\n58 tona bez silosa za cement\n4 x 30 m³\n1.000 x 13.000 mm\n1.200 x 30.000 mm\n"Molimo ispunite donji obrazac da pošaljete zahtev za ponudu Stacionarne Fabrike Betona - Stationary 120"


Zajednica srpskih opština prioritet: Rakić i Radojević sa šefom Kancelarije EU - 18.11.2021, Sputnik Srbija\nZajednica srpskih opština prioritet: Rakić i Radojević sa šefom Kancelarije EU\nMinistar za zajednice i povratak Goran Rakić i gradonačelnik Severne Mitrovice Milan Radojević sastali su se u Prištini sa šefom Kancelarije Evropske unije... 18.11.2021, Sputnik Srbija\nNa sastanku je istaknuto da je formiranje Zajednice srpskih opština od vitalnog značaja za srpski narod i da kočenje ovog procesa ne vodi nikakvom napretku.Kako se navodi u saopštenju Ministarstva za zajednice i povratak, bilo je reči o novim ulaganjima kada su u pitanju sredine u kojima žive manjinske zajednice, kao i o razvojnom fondu za sever Kosova i njegovom značaju.Rakić i Radojević su ukazali da je važno konstantno raditi na stvaranju boljih uslova za život na Kosovu i da je za Srbe Zajednica srpskih opština primarni mehanizam za to.Tokom sastanka, kako se dodaje, bilo je reči i o procesu povratka, kao i o bezbednosnoj situaciji na Kosovu.\n22:44 18.11.2021 (Osveženo: 22:45 18.11.2021)\nMinistar za zajednice i povratak Goran Rakić i gradonačelnik Severne Mitrovice Milan Radojević sastali su se u Prištini sa šefom Kancelarije Evropske unije, odnosno specijalnim predstavnikom EU Kancelarije na Kosovu Tomašom Sunjogom.\nNa sastanku je istaknuto da je formiranje Zajednice srpskih opština od vitalnog značaja za srpski narod i da kočenje ovog procesa ne vodi nikakvom napretku.\nKako se navodi u saopštenju Ministarstva za zajednice i povratak, bilo je reči o novim ulaganjima kada su u pitanju sredine u kojima žive manjinske zajednice, kao i o razvojnom fondu za sever Kosova i njegovom značaju.\nRakić i Radojević su ukazali da je važno konstantno raditi na stvaranju boljih uslova za život na Kosovu i da je za Srbe Zajednica srpskih opština primarni mehanizam za to.\nTokom sastanka, kako se dodaje, bilo je reči i o procesu povratka, kao i o bezbednosnoj situaciji na Kosovu.\nPetković: Priština odbila da učestvuje u direktnom razgovoru, odbila da razgovara o ZSO\n16 Novembar, 19:58\n16 Novembar, 16:02


» Besplatna obuka o preduzetništvu u novosadskom EU info kutku\nEvropska investiciona banka odobrila kredit Srbiji za četiri Klinička centra\nBesplatna obuka o preduzetništvu u novosadskom EU info kutku\nRadionica “Inovativni start up”- obuka o preduzetništvu održaće se u EU info kutku u Novom Sadu 18. i 19. septembra od 11 časova. Na ovoj obuci učesnici će kroz interaktivna predavanja i radionice steći znanja kako da realizuju svoje poslovne ideje, pokrenu sopstveni biznis u Srbiji i kako da se povežu sa kompanijama u regionu Zapadnog Balkana i Evropske unije.\nTakođe, prisutni će se upoznati sa osnovnim načelima preduzetništva, naučiće kako da razvijaju dobre i inovativne poslovne ideje, dobiće informacije kako da nađu sredstva za realizaciju svojih ideja, upoznaće se sa pravnim okvirom poslovanja u regionu Zapadnog Balkana i na evropskom tržištu.\nRadionicu vode Nikolina Pupavac, licencirani konsultant za preduzetništvo i akreditovani trener-mentor u oblasti preduzetništva, upravljanja projektima i strateškog planiranja i prof. dr Vladimir Medović, koji predaje Pravo Evropske unije na Pravnom falultetu Univerziteta Privredna akademija u Novom Sadu.\nPrijavni formular nalazi se na ovom linku, a rok za prijave je 10. septembar 2019. godine. Učešće na radionici je besplatno, a za učesnike je organizovan ručak oba dana.\nRefundacija troškova puta za one koji dolaze van Novog Sada nije predviđena. Obuka je namenjena članovima Western Balkans Alumni Association (WBAA), kao i svima onima koji su učestvovali na nekom od programa studentske razmene (Erasmus, Ceepus, Erasmus +…), a organizuju je Western Balkans Alumni Association i novosadski EU info kutak.\nOkrugli sto o apiterapiji i ruralnom turizmu\nJavni poziv za srednje škole na Zapadnom Balkanu